text:
UMnu. Sam Siphepha Nkomo uke wathi uhlelo lokudonsa amanzi eMtshabezi Dam seluphutshile kodwa kwatholakala ukuthi kunengi okufanele kwenziwe
WASHINGTON —
Idolobho lakoBulawayo lithi liphakathi kokulolonga inhlelo ezimqoka ezokuthi izakhamizi kanye lamankamapani alelidolobho athole amanzi okusebenzisa ngendlela engcono kulalokhu okwenzakale ngomnyaka wonalo esesiwugqiba oka 2012.
Izakhamizi zakoBulawayo zivulelwa amanzi kathathu kuphela ngeviki kukanti ukuswelakala kwamanzi kubikwa kungesinye sezizatho ezibangela ukuthi amankampani asuke ngobunengi bawo kulelidolobho, ikakhulu ngomnyaka ka 2012.
Umphathintambo wenhlelo zamanzi uMnu. Sam Siphepha Nkomo uke wathi uhlelo lokudonsa amanzi eMtshabezi Dam seluphutshile kodwa kwatholakala ukuthi kunengi okufanele kwenziwe andubana luphumelele ngokupheleleyo.
Umayor wedolobho lakoBulawayo ukhansila Patrick Thaba-Moyo uchasisele uSithandekile Mhlanga weStudio 7 amanyathelo azathathwa yikhansili yakhe ukuthi umumo wamanzi ube ngcono ngomnyaka ka 2013.


c: text/html

text:
Kushone 16 kuqhuma imayini e-Ukraine
2011-07-29 07:09
Kiev - UMnyango weziPhuthumayo e-Ukraine uthi kushone abavukuzi abangu-16 ngesikhathi kuqhuma okuthile emayini esempumalanga naleliya lizwe.
Kulesi sigameko kulimale abavukuzi ababili kanti abangu-10 banyamalele, kusho lo Mnyango.
Lesi sihlekalo senzeke ngezithuba zawu-2 ezintatha ngoLwesihlanu.
Abaphenyi basazama ukuthola imbangela yalokhu.
Izimayini zamalahle zase-Ukraine ziphakathi kwezinye eziyingozi emhlabeni jikelele ngenxa yezinsiza kusebenza eseziphelelwe yisikhathi.
– Landela IzindabaNews24 kuTwitter.
- Sapa - AP

robotstxt: allowed

filter: keep


text:
Abayizwa eyokudayiswa ngomzimba - Umbono
2012-08-23 16:26
Cape Town - Isishoshovu sabadayisa ngemizimba uShane Tetzer uthi bafuna kube semthethweni ukudayisa ngocansi.
Lokhu uthi kungasiza kuliwe nokuhlukunyezwa kwabadayisi kuphinde kuliwe nanegciwane lengculaza.
Abafundi babeka eyabo imibono.
UVelly Mazibuko uthe: Ayilungile neze lento, izingane zizokhula zifunde ini kubantu abathengisa imizimba.
USizwe Mandla Sobethu uthe: Ngibona ukuthi iNingizimu afrika inamalungelo amaningi yingakho uhulumeni ehluleka ukubusa ngendlela.
UThulani KaMshumbu Ndlovu uthe: Angiwuboni umuhleko ozokuba khona.
UCelumusa Owen Gebisto Zulu uthe: Uma ukudayisa kuba semthethweni kobe kungaqali ukuthi kuphasiswe amanyala.
Izwe liyawathanda vele amanyala.
UHleh Shenge uthe: Akubusisekile neze ukudayisa ngomzimba futhi ngicabanga ukuthi linganda kakhulu igciwane.
UNjabulo Ndlovu uthe: Angeke kwenze mehluko ukuphasisa ukudayisa ngomzimba.
USakhile B Mathenjwa uthe: Kulungile abakuphasise kodwa ngeke sibathenge.
U-Emmanuel Dlangisa uthe: Amanyala kahulumeni wethu adla lubi, kumele kuqhamukwe nesu lokusiza laba abadayisayo.
UMnyama Nunu uthe: Inkinga esibhekene nayo isifazane nesilisa siphelelwe ukuziqhenya nokuzithanda.
U-Enock Dorrison uthe: Yonke imikhuba igcwele eNingizimu Afrika.
U-Owen Thabede uthe: Kulungile bavunyelwe, angithi bavunyelwa abobulili obufanayo ukuthi bashade.
Izwe liqalekisiwe.
UHlongwane Nkule uthe: Ayilungile neze lento.
UBong'nkosi Mbhele uthe: Kuyacaca ukuthi izophela imishado, angeke nje isaba khona.
UNobuhle WInnie uthe: Mina ngibona ukuthi umhlaba usuyagoqwa.
UThembelíhle Mbatha uthe: UNkulunkulu uyiqalekisile iNingizimu Afrika, usukile kuyo, kuvunyelwe zonke izinto UNkulunkulu amelene nazo.
UMakosazana Mtembu uthe: Abantu bakwamanye amazwe bazoza kuleli bazokwenza imali.
UThembisile Maqhishila uthe: Ngiyalicela izwe lingayivumi lento.
USbonelo Dube uthe: Umbono omuhle lowo, abavunyelwe badayise ngokukhululeka, mhlampe lizoncipha nezinga lokudlwengula.
UTassie Moosa uthe: Khona kungamanyala kodwa akuphasiswe ngoba kuyalehlisa izinga lokudlwengula kwezinye izindawo.
UThandazani Masixole uthe: Kungaba kuhle kakhulu ukuphasiswa kokudayisa ngomzimba ngoba abadayisi bangaqikelela ukuthi bayazivekela ezifweni.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Lizovela isosha ngezinsolo zokubulala amanye
2013-02-26 12:02
Bloemfontein – Isosha, 24, lizovela eNkantolo yeMantshi yaseFouriesburg ngoLwesibili mayelana nokubulawa kwamasosha amabili emngceleni waleli neLesotho.
Laba babesuka enkambini yamasosha eseFouriesburg beya enkambini yesikhashana eKromdraai ngemoto yombutho ngesikhathi kwenzeka lesi sigameko sokudubula ngoLwesihlanu, kusho okhulumela iSANDF uBrigadier General Xolani Mabanga.
UGunner ML Hlubi, 24, usolwa ngokudubula abulale uLieutenant Thabiso Ernest Seithati, 28, noGunner Zakhe Nkanyiso Khumalo, 26.
Kusolakala ukuthi wabe esemisa imoto, walahla izidumbu zabo emgwaqeni, wayishaya yazula.
UMabanga uthe uHlubi ubekwe amacala okubulala njengoba ebeseke wavela enkantolo ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
SIMPHIWE NDWANDWE
IPHUNGA lendle liphazamise ukusebenza emahhovisi eNkatha KwaNongoma, izolo njengoba abasebenzi bakuleli hhovisi bezithele phezu kwenkunzimalanga yedede ngaphakathi bezoqala ukusebenza.
Imithombo emibili engamalungu aleli qembu ecele ukuthi ingashiwo ngoba ingagunyaziwe ukuphawula ngalolu daba ikuqinisekisile ukuthi abasebenzi bazithele phezu kwendle kwanzima ngisho ukwenza imisebenzi yabo.
Akucaci ukuthi umuntu ozikhulule ngaphakathi ungene kanjani kodwa umthombo uthe usola ukuthi ngumuntu onesikhiye sakhe esiseceleni.
“Sithintwe ekuseni sitshelwa yintombazane esebenza ehhovisi ukuthi ake siphuthume sizobona nanku umhlola ezithele kuwo. Kuyacaca ukuthi yinto eyenziwe ngumuntu ngamakhulu amabomu ekhombisa ukudelela iqembu le-IFP. Kubuye kwaqubuka nezisu ezikhiphayo esingaqondi ukuthi zidalwe yini,” kusho leli khansela.
Ukungcola kugcine kulungiswe ngamantombazane asebenza ehhovisi ngoba bekufanele kube nomhlangano wobuholi nomhlangano wesiyingi obe usubambezeleka ngenxa yololu talatiya.
UNobhala we-IFP KwaNongoma, uMnuz Nhlanhla Mthembu, uthe behlelwe umuga kuleya ndawo.
“Ngokujwayelekile ngivuka ngiye ehhovisi ekuseni njengomuntu osebenzela khona. Ngithintwe umabhalane wehhovisi engitshela ukuthi kunomuntu oshiye indle ngaphakathi ngabe sengiphuthuma khona. Okungididayo ukuthi sibe nomhlangano ngoLwesibili ophele ngo-4 futhi umabhalane uqinisekisile ukuthi ukhiyile kodwa ekuseni ufike wavula ihhovisi likhiyiwe njengokujwayelekile wabe esezithela kule ndle igcwele phansi,” kusho uMthembu.
Uthe kuphazamisekile ukungena komhlangano wamakhansela eqembu ngenxa yokuthi bekusabatshazwa le nsambatheka.
Okhulumela i-IFP, uMnuz Joshua Mazibuko, uthe yena ukhulumela i-IFP kuzwelonke ngakho ngeke aze aphawule ngodaba olunjena kuhle kube yisiyingi esiziphawulelayo.


text:
Johannesburg - Izinhlangano ezintathu zezempilo sezizibophezele ekulwisaneni nokushona kwezingane ezisuke zizalwa kanjalo nomama bazo, kusho imibiko ngoLwesine.
AbakwaNetcare Stork's Nest benhlangane nabakwaSA Breastmilk Reserve (SABR) kanjalo nabakwaSA National Blood Service, bethule umkhankaso ekubhekwe ngawo ukuhlenga izimpilo zomama nezingane njengoba kuqala inyanga yabesifazane.
Imenenja kwaNetcare Stork's Nest uSharlene Swart uthe izibalo zoMnyango wezeMpilo ziveza ukuthi baningi omama nabantwana abashona phakathi kuka-2008 no-2010.
Imenenja kwa-SANBS uVanessa Raju uthe ukushoda ngegazi komama nakho kunomthelela omkhulu ekushoneni kwabo nezingane.
"Abantu abaningi bacabanga ukuthi igazi elinikelwayo lifakwa kubantu ababandakanyeke ezingozini kuphela, bayakholwa wukuthi abantu besifazane baba nezinkinga nabo ngesikhathi bebeletha,” echaza.
"Siyacela abantu ukuthi banikele ngegazi ezikhungweni eziseduze nabo, okungenani kane ngonyaka umuntu ngamunye.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
FANELESIBONGE BENGU
UMA eqhamuka ezindaweni zobumnandi labo abangakamazi uyaye ubezwe beqhwebana bebuzana ukuthi ngubani lo ofana nomculi waseMelika we-hip hop, uRick Ross.
Isiqu somzimba, intshebe, izibuko zelanga nebala yizinto ezenza uDJ Kotin acabangise abaningi uRick Ross kodwa uma esengene enkundleni usala phansi lo mcabango ngoba akayidlali i-hip hop kodwa ugxila kwisigqi se-electro house, kuhlanye abantu.
Lo DJ waseThekwini odlala lolu hlobo lwe-house ethandwa kakhulu ngabamhlophe i-electro uthi ufuna ukukuqeda ukuthi umculo kuthiwe ngowabathize kodwa ujatshulelwe yiwo wonke umuntu.
Igama lakhe nguSiyabonga Zikode (28) kanti usezakhele olukhulu ugazi kubathandi bobumnandi, ikakhulukazi abesifazane, ngokudlala izingoma abazicula kalula njengengoma kaDavid Guetta no-Usher ethi Without You.
Lo DJ ongadumile kakhulu emakilabhini kodwa othanda ukudlala emicimbini eba sezinkundleni zemidlalo, uthe phambilini i-electro ebeyaziwa ngabamhlophe isiyaqala ukungenisa nakwabamnyama.
Uthi oDJ be-5FM oFresh no-Euphonik sebewufakile lo mculo kwabamnyama kangangokuba baqashwa ubuthaphuthaphu ezindaweni zobumnandi zabamnyama.
“Mina njengoba kuyimi ngedwa odlala lo mculo eThekwini, ngibhekene nengwadla yokuthi ngiwujwayeze abantu bakule ndawo abazithandela igqomu. Ngizama ukuqeda le nto yokuthi eThekwini yindawo yegqomu kodwa ngifuna kube wukuthi wonke umculo uyathakaselwa,” kusho lo DJ othe akathandi ukudlala kube khona umuntu obhorekile.
UDJ Kotin osayine enkampanini kaSbonelo “Sosha” Ngcobo, i-745 Records, okuqopha kuyo uBullistic, DJ Oros, namaPhelenjane uthe i-albhamu yakhe elandelayo uzozama ukuwufaka lo mculo.
“Kule albhamu yami yamanje ephume ngoDisemba ngifake i-house yaseThekwini ne-deep house. Manje ngifuna ukuthi uma sengenza enye ngifake i-electro,” kusho uKotin.
Isolezwe like labika ngodaba lokuthi lo mculi uthola izinsongo zokufa ngoba esolwa ngokushendeza nentombi yomuntu ongaziwa, uthe lezi zinsongo zisaqhubeka.
“Usaqhubeka lo muntu ukungifonela njalo ngemuva kuka-12 ebusuku athi angihlukane nentombi yakhe. Ukhona engimsolayo kodwa ngeke ngikwazi ukumdalula,” kusho yena.


text:
Uzehlisele umholo uMengameli uBanda
2012-10-03 16:33
Lilongwe – Umengameli waseMalawi uJoyce Banda umemezele ukuthi uzonciphisa umholo wakhe ngamaphesenti angu-30, enza lokhu njengenye yemizamo yokuzibophezela kukahulumeni ukwenza ngcono isimo sezwe.
UBanda ungumengameli wesibili wesifazane e-Africa, elandela uMengameli waseLiberia, u-Ellen Johnson Sirleaf.
UBanda wangena esikhundleni sakhe ngemuva kokudlula emhlabeni kukaMengameli uBingu wa Mutharika, owakhothama ngenyanga ka-Ephreli.
UBanda ekanye nephini lakhe uKhumbo Kachali, bazonqamula imiholo yabo ngo-30%, bathe angeke baphoqe amalungu eKhabhinethi ukuthi enze njengabo.
Uphinde waveza ukuthi azodayiswa amabhanoyi amabili athengwa nguhulumeni kaMutharika, eminyakeni emithathu eyedlule.
Ukuthengwa kwamabhonoyi kwahlonzwa njengokumoshwa kwemali futhi kwathukuthelisa nabaxhasi bezwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
MALIBONGWE MDLETSHE
NGESIKHATHI iNingizimu Afrika yonke ijabulela ukuvula ibhange kweKaizer Chiefs ethenga izibabuli zabadlali ezimisa ithemba lokusiza leli qembu libuyise isithunzi kulezi nsuku, inkakha yakudala yaleli qembu u-Isaac “Shakes” Kungoane ibona okuhlukile.
UKungoane uthi akayiboni iChiefs ibuyisa isithunzi ngoMorgan “Mr Reliable” Gould osuka kuSuperSport United, Siboniso “Pa” Gaxa obuya kuLierse SK yaseBelgium, Eric “Tower” Mathoho, okubhekwe asayine kuChiefs, ngoba akubona empeleni abadlali abazoshayela iChiefs amagoli.
“Ngeke sithi iChiefs ithenga abadlali uma ithenga abadlali basemuva ngoba imiphumela ngeke ibuzwe kubo. Baphi abadlali bezinga elifanayo abazolithunga esiswini nabazoshaya amagoli?” kubuza uKungoane.
Nokho ngaphezu kwalaba badlali Amakhosi asayinise uSandile Hlongwa osuka kwiThekwini Coastal edlala kuSAB, kanti alindele ukusayinisa, uKingston Nkatha oshaye amagoli abalulekile kuBlack Leopards edlala ibhola elihle kulezi nsuku.
IChiefs, eqede isizini edlule incela izithupha ingathathanga nkomishi, ivuselele nezinkontileka zoSithembiso Ngcobo, Mandla “Mzimba Shaker” Masango no-Abia Nale.
Kodwa uKungoane, owayedume ngamaphasi awayewashaya ebheke kwelinye icala, uthi iChiefs ishaywe nabo laba badlali.
“Angikhali ngovuselelwa kwezinkontileka zalaba badlali kodwa angiwuboni umehluko ezowenza ngabo ngoba ibishaywa nabo. UGould usuka kuSuperSport manje umdlali osuka kuleli qembu kuzomthatha isikhathi ukuba angene esitayeleni eseChiefs. Ngabadlali abafana noHlongwa abasuka kuSAB abazokhula nenqubo yaMakhosi,” kusho uKungoane.
Mayelana nokubuya kukaSiyabonga “Doctor” Nkosi obedlala kuLamontville Golden Arrows uthe: “Useke wenza kahle kuChiefs phambilini kodwa ngimbona esezofuna ukuzigqamisa nje kulokhu, hhayi okunye.”
Ukuthula kwabalandeli beChiefs akade bekhala ngokuthi iqembu labo alithengi badlali ngesizini edlule kuzoshayisana nemibono kaKungoane. Nokaputeni waMakhosi u-Itumeleng Khune uke wacashunwa ethi bazosheshe bazwane nozakwabo abasanda kufika kuChiefs ikakhulukazi uGould, Gaxa noMathoho – uma egcina esayinile – ngoba bayazana nakuBafana Bafana.


text:
U-Obama usexoshe abasebenzi bezindlu zenxusa laseRussia
UMENGAMELI Barack Obama uyalele abasebenzi bezindlu zenxusa laseRussia abangu 35 ukuba baphume baphele e-USA ngenxa yezinsolo zokuthi bayizinhloli ezaba nesandla emkhankasweni wokhetho luka-2016 obelungenyanga eyedlule.
Lesi sinyathelo esithathwe ngu-Obama ezinsukwini zakhe zokugcina esikhundleni ziphenya ikhasi elisha embangweni ophakathi kwala mazwe osekuneminyaka eyizitha, yize kwaziwa ukuthi seyaphela iCold War eyayiphakathi kwawo.
Lokhu kuzofakela uMengameli ongenayo uMnuz Donald Trump ingcindezi yokuthi uzobhekana kanjani neRussia eholwa nguMnuz Vladimir Putin.
UTrump usekuveze kaningi ukuthi uyamhlonipha uPutin kanti noPutin ngokunjalo ubonakala esese ukuthi sekuzophatha uTrump.
U-Obama, wayevele ethembisile ukuthi kukhona abazothathelwa izinyathelo ngokungenelela kwezinhloli zaseRussia emikhankasweni yokhetho okunenkolelo yokuthi kwaba nesandla ekutheni imiphumela ivune uTrump owayenyanywa ngabaningi ngesikhathi semikhankaso.
Izikhulu eziningi bezilokhu zikhombe ngenjumbane uPutin ukuthi nguye owaba nesandla ekulimazeni imikhankaso kaNkk Hillary Clinton, bafakela no-Obama ingcindezi yokuthi akathathe izinyathelo.
“Lesi sinyathelo silandela izexwayiso eziningi esesizenzile kuhulumeni waseRussia, futhi ziyadingeka kanti yiyona ndlela yokubhekana nale mizamo yokulimaza i-US nezindlela zamaxhama okuxhumana,” kusho u-Obama eseholidini eHawaii esitatimendeni asikhiphile.
Uthe wonke umuntu waseMelika kumele ethuke ngalezi zenzo zeRussia.
Akucaci ukuthi uTrump owaziwayo ukuthi uyazifela ngoPutin uzoziguqula yini lezi zinyathelo zika-Obama uma esethatha izintambo ngoJanuwari 20.
UTrump uyakuchitha okushiwo yiCIA ukuthi iRussia yiyo eyaba nesandla ehlazweni lokucakafula busululu izizindalwazi zosopilitiki baseMelika ngesikhathi somkhankaso wokhetho. Uthe uzohlangana nezinhloli kungekudala. IRussia nayo ibhoka ngolaka ikhala ngokuthi lesi sinyathelo seMelika asikho emthethweni, yathembisa ukuthi nayo izoziphindiselela ngendlela efanele.
IRussia iyaphika ukuthi inesandla kuleli hlazo lokucakafulwa kwezizindalwazi zikahulumeni waseMelika.
I-CIA imile ekutheni iRussia yiyo eyagqekeza izizindalwazi zeDemocratic Party ngaphambi kokhetho lukaNovemba 8, ngenhloso yokuthi kuwine uTrump, owagcina ehluke uNkk Clinton.
Amalungu esishayamthetho e-US athi angamalungu eRepublican namaDemocrats athi azophikisana nezinyathelo zikaTrump zokuguqula lesi sinqumo.-REUTERS


text:
Iyaqhubeka iKhomishana kaFarlam
2013-01-22 14:07
Johannesburg - Kuqubuke imibuzo ngalokho okwabe kuhlelwa ngamaphoyisa, ngaphambi kokuthi kudutshulwe kubulawe abavukuzi abangu-34, ababetelekile emayini iLonmin yaseMariakana, eNorth
West.
Ummeli wakwaHuman Rights Commission uNokukhanya Jele, ubepheka ngemibuzo uBrigadier Zephania
Mkhwanazi ngesikhathi kuqhubeka iKhomishana kaFarlam, ehleli eRustenburg, nezama ukuthola kabanzi ngokwenzeka ngesikhathi kudutshulwa abavukuzi.
Le nhlekelele yenzeka mhlaka-16 Agasti ngonyaka ofile.
UJele ubuze ngokungamenywa kwamanye amaphoyisa ukuthi azokwelekelela njengoba babe bengu-3 000 ababhikishi, amaphoyisa wona engu-170 kuphela.
UMkhwanazi uziphendulele wathi wabe engasiyo ingxenye yabantu ababehlela ngalokhu okwabe kuqhubeka eMarikana, wathi ukungamenywa kwamanye amaphoyisa kwaphazanyiswa wukuthi kwakukhona eminye imibhikisho ayebe iqhubeka ezweni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
CPU-Z
-
Inguqulo:
-
-
Ulimi:
-
Thwebula CPU-Z
Incazelo:
Izici Main:
- Display of izilungiselelo idivayisi
- Definition of the imodeli kanye nomkhiqizi wedivaysi
- Ikhono ukudala umbiko TXT and HTML amafomethi
Amazwana on CPU-Z:
CPU-Z Ahlobene software:
Ithuluzi ukuze ihlole computer inethiwekhi. Isofthiwe kwenza ukuskena ngokuzenzakalelayo enethiwekhi zithola idatha kwi computer kuhlobene.
Ithuluzi Ukugunda ukulungisa ukuqapha amakhadi ihluzo kusukela Onjiniyela ehlukahlukene. Isofthiwe ikuvumela ukuba ulungise ezinye izilungiselelo futhi wenze computer ihluzo ukushesha.
Ithuluzi ukuklama futhi ulungiselele zobuchwepheshe. Isofthiwe ikuvumela ukwakha wesifunda e umhleli graphic futhi ukuqhuba ukuhlolwa.
Ithuluzi ivivinya uxhumano enethiwekhi izicelo. Isofthiwe ubonisa ulwazi mayelana Izivumelwano abasemazingeni ahlukahlukene.
Ithuluzi for the kanzima oshayelayo alulame. Isofthiwe usebenza nge izinhlelo ifayela ezahlukene futhi likuvumela ukuba ihlole hard drive komonakalo noma amaphutha.
Ithuluzi ukuthola ulwazi mayelana uhlelo lokusebenza. Isofthiwe ubonisa izici hardware efakwe.
Isofthiwe ivivinya ikhono amakhadi video. Isofthiwe iqukethe Umbuso esakhelwe in ukubonisa ukwaziswa okuningiliziwe mayelana nemingcele amakhadi video.
Imenenja internet traffic. Futhi isofthiwe kwenza ukuba ulungise ijubane ukudluliswa kwedatha futhi uqaphe uxhumano lwe-inthanethi.
Isethi free of network Izinsiza ukuthi kuhlanganiswe ibe software single. The amathuba ehlukahlukene control inethiwekhi ayatholakala umsebenzisi.
Ithuluzi ukuhlola futhi sihlaziye amakhono uhlelo. Isofthiwe ubonisa ulwazi mayelana nehardware yekhompyutha yakho ingxenye.
Ithuluzi ukuthola ukwaziswa database imitapo yolwazi kanye nezikhungo ngokwesayensi emhlabeni. Isofthiwe isekela ukuvumelanisa nge umtapo inthanethi inkonzo.
Lo platform game emulates inethiwekhi yendawo ukudlala imidlalo ehlukene. Isofthiwe ikuvumela ukudala ikamelo play ngokuhlanganyela nabangani custom.
Ithuluzi defrag the hard drive nokwandisa uhlelo. Isofthiwe ikuvumela ukuba basebenze nge khadi, ngemoto idrayivu kanye namadivayisi ehlukahlukene USB.
An lula ukusebenzisa isofthiwe ukuguqula okuqukethwe DVD and Blu-ray akwazi ukugcina singene format MVK. Isofthiwe ugcina layo kanye nezigaba ulwazi we disk.
Isiphequluli kuhloswe nesanda ngesivinini kanye operation esitebeleni on the internet. Isofthiwe kuvumelana izilungiselelo kakhulu kanye nezandiso of Firefox.
Bona software xaxa
Operation izinhlelo:
- Windows
- Android
Top software:
Bona software xaxa


text:
URamphele uzongenela ukhetho luka-2014
2013-02-18 16:37
Johannesburg - Umbhali, isishoshovu nophinde abe ngusomabhizinisi uMamphela Ramphele
uzimisele ngokusebenzisa "isisekelo seqembu lezombusazwe" ukungenela ukhetho lukazwelonke ngo-2014.
"Engizokwenza ukuthi ngikhulume nabo bonke abantu bakuleli ngoba nabo bayadinga ukunakwa," kusho uRamphele etshela izintatheli eGoli ngoMsombuluko.
"Sikubiza ngesisekelo sezombusazwe ngenxa yokuthi sisasemazingeni aphansi."
Uthe wonke umuntu waseNingizimu Afrika unelungelo lokuphonsa itshe esivivaneni kulesi sisekelo sezombusazwe, i-Agang SA.
"Inhloso yethu ukuhambela zonke izindawo ezihlala abantu bakuleli ngezigaba zabo ngenxa yokuthi izwe ngelethu sonke," kuqhuba uRamphele.
Uthe i-Agang SA izoletha okuthe xaxa kwezombusazwe, iphinde ingenele nokhetho, ngemizamo yokulwisana nenkohlakalo nokuthuthukisa izinga lezempfundo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Uzilengisile ogwaze intombi
2012-12-31 07:58
Mahikeng - Kutholakale isidumbu sendoda eneminyaka engu-31 ubudala silenga
esihlahleni endaweni yaseDwaalkraal ngaseSannieshof.
Lokhu kwenzeke ngemuva kwezinsolo ezithi lona ugwaze intombi yakhe, kusho
amaphoyisa aseNorth West.
UCaptain Amanda Funani uthi indoda lena itholakale ilenga esihlahleni
ngentambo eqinile.
"Kukholakala ukuthi umufi ube nengxabano nentombi yakhe wase eyigwaza
ngesikere, ngaphambi kokuthi abaleke."
Kukholakala ukuthi indoda ibicabanga ukuthi intombi ishonile, nokho akubanga
njalo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
IMOTO: Toyota Prado
INGQOVUNGQOVU yakwaToyota elungele ukuqwala izintaba nokunqamula amazwe uma uzihambela nomndeni wakho iPrado isithole ukuthuthukiswa ngokuba kwengezwe ezinye izinhlobo ezimbili okuyi-TX ne-VX. Empeleni akuzona izinguquko ezintsha lezi kodwa muva nje umuntu uke wathola ithuba lokuvivinya iPrado emigwaqeni eyifanele. Angimangali ukuthi kungani izinkampani zezimoto zihlale zikhetha ukwethula izimoto zazo koWestern Cape, eKnysna, Eastern Cape nako Magaliesburg kuze kuyoshaya koNorth West bayishiye ngaphandle iKwaZulu-Natal. Imigwaqo yakulesi sifundazwe ayikwazi ukuphonsela imoto inselelo ukuze izibonakalise amandla ayo. Ukuze uvivinye kahle iCruiser udinga umgwaqo ongeke wahamba noma iyiphi imoto.
Phela ama-Land Cruiser SUV adle ngomzimba oyisakhiwo esiqinile ukuze akwazi ukumelana nezimo ezihlukene. Kungalesi sizathu lezi zimoto zikhonzwe kakhulu emazweni asenhla ne-Afrika ngenxa yokubekezela kwazo.
Ukubekezela kwayo sekuholele ekutheni bayethe igama elithi: “Master of Africa” elihumusheka ngokuthi umakhonya e-Afrika.
Onjiniyela bakwaToyota ngesikhathi benikwa umsebenzi wokuhlela le moto badonswa ngendlebe ukuthi uma bezozakha zithi ikuba nkulu kunezangaphambili.
Bekumele baqinisekise futhi ukuthi azibi nkulu ngendlela yokuthi zingabe zisakwazi ukubambelela kahle emgwaqeni futhi kube nzima nokuzilawula njengalezi ezindala. Isithe ukuba banzi futhi yathi ukuwushiya kancane nomhlaba kanti nangaphakathi isinesikhala esivuleke ngokwanele ukwenzela ukuthi namaphasenja athe ukondleka emzimbeni ahlale ngokukhululeka.
Ngakwezokuphepha idlise ngomzimba oqinile kodwa olula kanti le nsimbi eqinile isetshenziswe kakhulu ngaphambili ngasenjinini, iphansi, isemaceleni, ingakubhampa wangemuva bese kuba wukhakhayi.
Kuphinde kwasetshenziswa nohlobo lwensimbi olusetshenzwe ngendlela yokuthi lungaboli kalula.
Lokhu kusetshenziswa komzimba oqinile kwenziwela ukuthi kuvikeleke amaphasenja ayo uma kwenzeka kwehla ingozi.
Kukhona noxhaxha lwama airbag ngaphakathi okuvikela umshayeli namaphasenja akhe kusukela ekhanda kuze kuyoshaya emadolweni.
OKUNYE OKUSETSHENZISIWE:
Ezinye zezinto ezisetshenziswe ngaphakathi ngesikhathi yakhiwa le moto zisebenza ngendlela yokuthi zingabalimazi abangaphakathi uma ibaqazeka imoto noma ishayiseka mawala ngoba zakhiwe zathamba ngisho nasokhakhayini lwayo imoto.
Abagcinanga ngokuqinisekisa ukuthi kuphephe amaphasenja akhona kuphela kodwa babuye baqinisekisa ukuthi nabahamba ngezinyawo abalimali kakhulu uma kwenzeka beshayiswa yile moto.


text:
Kushone abantu kuwa ibhilidi eGhana
2012-11-07 16:16
Johannesburg - Ibhilidi elinezitezi eziyisithupha eliyinxanxathela yezitolo liwile enhlokodolobha yaseGhana, i-Acra, bathathu abantu asebeqinisekiswe ukuthi bashonile, balinganiselwa ku-50 abasebenzi ekukholakala ukuthi bavalelekile.
Omunye wabasebenzi, ongathandanga ukuthi kudalulwe igama lakhe, uthi balinganiselwa ko-50 abantu ekukholakala ukuthi bavalelekile, uthe akanaso isilinganiso sabathengi.
Ilungu lomndeni elikhona endaweni yesehlakalo, belilokhu lizama ukufonela othize ekukholakala ukuthi ungomunye wabavalelekile.
"Indodana yami! indodana yami! indodana yami izofa, nguye kuphela indodona yami," kukhala owesifazane endaweni yesehlakalo.
Intatheli yezindaba ze-AFP, ibone abantu abane betakulwa bekhishwa endaweni yesehlakalo, okwamanje akukakazeki ukuthi kube yini imbangela yokuwa kwenxanxathela yezitolo iMelcom.
UMengameli wezwe uJohn Dramani Mahama, uthumele umlayezo ngeTwitter, ekhalisa izihlobo nabangani.
"Imikhuleko yami inemindeni yabasebenzi, abathengi kanye nabo bonke abanye ekade bekhona kuwa ibhilidi," kusho umlayezo.
– Landela IzindabaNews24 kuTwitter
(@IzindabaNews24).


text:
Amisiwe amakilasi eDUT
2011-07-22 07:59
Durban - Inyuvesi iDurban University of Technology imise wonke amakilasi ngoLwesine kulandela ukuthi abafundi abebebhikisha bephazamisa ukufunda nokufundisa.
“Siwamise wonke amakilasi kulandela ukubhikisha kwamafundi,” kusho okhulumela le nyuvesi u-Alan Khan.
Lesi sinqumo sithathwe emuva kokuthi kusatshiswe abafundi abebengeyona ingxenye yesiteleka kanjalo nabasebenzi, kwaphazanyiswa namakilasi ophikweni iSteve Biko neML Sultan ngoLwesine.
La bafundi bafuna ukufakelwa amakhondomu nama-pads ezindlini zabo umfundi ngamunye, kodwa le nyuvesi ithi lokho kuzobiza imali eshisiwe.
Bafuna ukuhlinzekwa ngosizo lwezezimali uma benza izifundo zeBachelor of Technology.
- SAPA


text:
Kuzophepha eGoli ngamaholidi - Umasipala
2012-12-04 16:34
Johannesburg - Kwethulwe izinhlelo zokuqinisekisa ukuphepha edolobheni laseGoli, njengoba kuza isikhathi samaholidi kaKhisimusi, kusho uMasipala waseGoli ngoLwesibili.
"Lona ngunyaka esizimisele ngawo ukuthi kube ngunyaka onokuphepha. Kubalulekile ukuthi umphakathi ube yingxenye yalolu hlelo," kusho isitatimende sikamasipala.
Abahlali baseGoli bayalwe ukuthi basebenzisane namaphoyisa kanye nezinhlaka zezokuthula ezikhona.
"Inhloso enkulu wukuthi kuqwashiswe umphakathi, uphinde ufundiswe ukusebenzisana nezikhulu ekuzameni ukuletha ukuthula."
Umasipala uveze ukuthi uzobhekisisa izinhlelo zokuphepha emgwaqeni, izinhlelo zokuhanjiswa kwamanzi, ukuphepha kwabahamba ngezinyawo kanjalo nezinhlelo zokugwema ubugebengu.
Isitatimende siqhubeke sathi abantu abahlala edolobheni abazohambela kwezinye izindawo, nabo bayayalwa ukuthi bafike bakhombise ukufundiseka, baziphathe kahle.
Amaphoyisa omgwaqo kuthiwe nawo azotshwala kuzo zonke izindawo edolobheni.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Izikhangiso / Pub
Boeing 777-200ER Ultimate Pack FSX & P3D
Inguqulo 2
Boeing 777-200 okufushane Ultime Pack by Hanzalah Ravat. Imininingwane: Ukusebenza LNAV kanye GPWS. VC imodeli etholakalayo. Model ngu POSKY. Iqukethe 3 oyiqiniso umsindo lishona. Ezihleliwe Aircraft.cfg nge Passenger kanye abanikeze asebenza nabo ukubukwa. Futhi iqukethe Working EFIS, V1 VR V2 futhi Flap izivinini (On PFD) Ukusebenza DSP ne ECL kanye okuningiliziwe izici Traffic Radar.Model kukhona iminyango okuvula & Cargo iminyango, yokwenza enemininingwane, upende olunembile, ashukumisayo akhanye & imiphumela, ashukumisayo nokugoba sinamaphiko aphendule ukuze umfutho, ukumiswa ezimele ngokugcwele, ngombala izithombe, olunembile indiza Dynamics, spoiler izithombe, lembhali amafasitela abanikeze asebenza nabo, imiphumela crash, animated tilting bogies, egcwele ebusuku ukukhanyisa, izimoto service emhlabathini lapho umnyango wezimpahla ovulekile, (FSX - Go to Views - Instrument Panel - Posky Util), okuningiliziwe abanikeze asebenza nabo virtual nokuningi.
Iphakheji aqukethe 13 izinga okusezingeni eliphezulu repaints. Isifaki ukulamula ngokuzenzakalelayo ifayela dll.xml ukuze ungeze modules ezimbili ezidingekayo ukusebenzisa le add-on. Ifayela dll.xml ubuyiselwa ngokuzenzakalelayo lapho ukukhipha.
Iphakheji aqukethe 13 izinga okusezingeni eliphezulu repaints. Isifaki ukulamula ngokuzenzakalelayo ifayela dll.xml ukuze ungeze modules ezimbili ezidingekayo ukusebenzisa le add-on. Ifayela dll.xml ubuyiselwa ngokuzenzakalelayo lapho ukukhipha.
Usayizi 297 MB
Play 28 086
Zadalwa 23-01-2016 20: 49: 33
Kushintshwe 25-01-2016 12: 13: 13
License
freeware
Auto-ukufaka: Lokufaka version 10
VC 3D Virtual abanikeze asebenza nabo
DirectX10 Port-Over FS2004 (akukho DXT10)
Engeza-on iyahambisana FSX & FSX-Steam & Prepar3D v1 (v2 & 3 ukuze avivinye)
Izikhangiso / Pub


text:
Odilikajele ababili kumalume ngokudlwengula
2012-11-23 14:04
Johannesburg - Ugwetshwe odilikajele ababili owesilisa, 21, ngokudlwengula abashana bakhe ababili abaneminyaka ayisikhombisa nesishiyagalombili ubudala, kusho amaphoyisa aKwaZulu-Natal ngoLwesihlanu.
Le ndoda ilahlwe yicala yase igwetshwa ngoLwesithathu eNkantolo yesiFunda eShowe.
Lezi zingane zadlwengulwa eMatsheketsheni Reserve, eSundumbili ngoMashi 13, umama wazo esahambile.
Umalume wazo wabe eseboshwa ngalo lelo langa lesigameko.
UKhomishana wamaPhoyisa KwaZulu-Natal uLieutenant General Mmamonnye Ngobeni, usamukele lesi sigwebo.
"Sizothumela umyalezo onqala lesi sigwebo kulabo abanukubeza izingane nabesifazane abangakwazi ukuzilwela," esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ngilindele iCeltic eyehlukile - Sandilands
2012-11-28 10:03
Johannesburg - IMamelodi Sundowns neBloemfontein Celtic bazolwela indebe yeTelkom Knockout ngoMgqibelo, kanti uWayne Sandilands uthi ulindele ukubona iCeltic ehlukile kulo mdlalo ozobe useMoses Mabhida Stadium, kubika iKickOff.com.
Umdlalo uzoqala ngo-20:15.
"Singathatha okuhle emdlalweni edlule, kodwa emdlalweni wamanqamu, umlando awusebenzi kakhulu," kusho uSandilands ku-website yeSundowns.
"Iqembu elizodlala ngokuzimisela yilona elizoba sethubeni elihle lokuphakamisa indebe eThekwini."
ISundowns ishaye iCeltic ngo 1-0 koweligi eFree State Stadium ngeSonto, kodwa uSandilands umile kwelokuthi lowo mphumela ngeke uchaze lutho ngoMgqibelo ebusuku.
"Kungenzeka ukuba sabashaya koweligi eBloemfontein, kodwa kwabonakala ukuthi abanye abadlali babo ababalulekule babengadlali bebekelwe owamanqamu," kusho unozinti.
"Ngakho ngeke sithathe ngokuthi konke kuzohamba njengalowo mdlalo, ngakho ke kumele silindele iCeltic eyehlukile."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
UMZUKULU kaMandela, uZondwa kuthiwa uyanqaba ukukhokhela inkampani i-Investec ayikweleta imali yemoto.
Iphephandaba langeSonto, i-Sunday Independent elinguzakwabo weSolezwe, libike ukuthi uyagoloza nokubuyisela emuva le Mercedes Benz S320 CDI ka-2008 ebiza u-R669 000.
Okhulumela i-Investec, uHoward Tradonsky, uthe bathola imvume enkantolo yokuthi bayidle le moto.
“Wake wayikhokhela phambilini. Asenzi okwehlukile kuMnuz Mandela njengoba bonke abahluleka wukukhokha sibadlela izimoto,” usho kanje.
Umphenyi uHoward Blumenfeld waqasha le nkampani ukuthi ithungathe ikheli okuhlala kulo uMandela njengoba ayengaziwa ukuthi ukuphi.
Isikhonzi senkantolo savakashela umuzi okuhlala kuwo uDkt Nelson Mandela nelungu lePhalamende uNkk Winnie Madikizela ukuthola imoto kodwa asizange siyithole.
“Siyaxhumana noZondwa njengoba ngimfonela cishe nsuku zonke futhi ngiyamthumelela nemiqhafazo. Ungithembisa ukuthi imali izongena uzokhokhela ibhange kodwa okungenzeki,” usho kanje.
Imizamo yokuthola uZondwa iphunzile, ngokusho kweSunday Independent.


text:
Singasebenzisana noRamphele - Lekota
2013-02-15 14:01
Parliament - Kungase kube yinto engenzeka ukuthi sisebenzisane nosomabhizinisi uMamphela Ramphele uma engangena kwezombusazwe, kusho umholi weCongress of the People
uMosiuoa Lekota ngoLwesihlanu.
"Ngicabanga ukuthi singakwazi ukusebenzisana noRamphele uma esecacisile ukuthi iyiphi indlela azoyithatha, nokuthi izosiza kanjani ekuqiniseni amaqembu aphikisayo," esho esithangamini sabezindaba ebesihlelwe ngamaqembu aphikisayo ePhalamende.
Amaqembu akhona bekuyi-African Christian Democratic
Party, Azanian People's Organisation, Congress of the People, Democratic
Alliance, Inkatha Freedom Party, Freedom Front Plus, United Christian
Democratic Party, ne-United Democratic Movement.
URamphele wasula njengoSihlalo weGold Fields ngasekuqaleni kwesonto, ebeka isizathu sokuthi "uyoqhuba imisebenzi yokuthuthukisa umphakathi angene nakwezombusazwe".
URamphele kulindeleke ukuthi abambe isithangami sabezindaba ngoMsombuluko "ukucacisa ngezinhlelo zakhe zepolitiki".
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
NGQESHE BUTHELEZI
UMQONDISI Jikelele wesifundazwe KwaZulu-Natal futhi ophethe uMnyango oqondene nezindaba zaseNdlunkulu uthe akuzange kube yisicelo seSilo uqobo ukuba kulungiswe izigodlo zaso ngo-R18 million kodwa leso kube yisiphakamiso soMnyango abasenze ekomitini elibhekene nezindaba zehhovisi likaNdunankulu nezaseNdlunkulu. Ukuphawula kukaMqondisi uMnuz Nhlanhla Ngidi kulandela intukukuthelo yeSilo ngale mibiko ebithi sifuna u-R18 million kuhulumeni wesifundazwe wokwakhela uNdlunkulu waso omncane, uZola Mafu isigodlo.
Emuva kwale mibiko Isilo siphonsele uNgidi inselelo sibuza ukuthi ngabe iqhamukaphi le mibiko.
Ngenxa yokushuba kwesimo Isilo sesize sajuba ithimba laseNdlunkulu eliholwa wuMntwana uMbonisi Zulu elizohlangana noNgidi ukuze aziphefumulele kulolu daba.
“Lo mbiko ngezigodlo zeSilo uphambene, Isilo asicelanga ukuba kulungiswe izigodlo,” kusho uNgidi.
Uthe njalo emuva kwekota baba nomhlangano nekomiti lasePhalamende lapho besuke bedingida khona izinto ezithinta isabelozimali benze nezincomo zezinto ezithile befuna nezeluleko.
UNgidi uthe kulo mhlangano nekomiti abazange bakhulume ngesigodlo esisodwa kodwa babekhuluma nangezinye njengesaseNyokeni esesiphenduke indawo ethandwa kakhulu yizivakashi futhi esisingatha nemikhosi eminingi yaseNdlunkulu. Uthe ayikho ingcindezi abebeyithola eSilweni futhi uyavumelana naso uma sithi asikho isigodlo seNdlunkulu kodwa kukhona izigodlo zesizwe.
Sikhuluma nabantwana emkhosini woMhlanga eNgwavuma esigodlweni sase- Machobeni ngoMgqibelo Isilo sathi sesanele wukungeniswa kweNdlunkulu ehlazweni ngabantu abahlulwa wukuphendula imibuzo.
NgoLwesibili olwedlule obhekele imali yoMnyango waseNdlunkulu, uMnuz Mduduzi Mthembu, uthe badinga u-R12 million wokuba kwakhiwe indlu entsha yesimanjemanje esigodlweni saseNyokeni. UMthembu uphinde wacela u-R6 million ozokhokhwa iminyaka emithathu okuzolungiswa ngawo ipulazi lakwa-Khwashakhwasha ukuze libe yisigodlo sikaNdlunkulu weSilo ukaMafu.
“Sekukaningi kwenzeka ukuthi uma abantu sebehluleka wukuphendula imibuzo okumele bayiphendule bese becasha ngegama lami noma ngeNdlunkulu. Akukhona okokuqala sizwa abantu bethi bacela imali kuhulumeni ukuze balungise izigodlo.
Siyamangala ukuthi yiziphi lezi zigodlo nokuthi kanti akupheli yini ukulungiswa kwazo. Akuzwakali kahle ukuthi minyaka yonke kukhulunywe into eyodwa yokulungiswa kwezigodlo, lokhu kufaka iNdlunkulu naye uhulumeni uqobo ehlazweni,” kugcizelela Isilo.
Sithe lokhu okwenzekile kufakazela izinsolo nezikhalo ekade iNdlunkulu yayizibeka kubo bonke oNdunakulu kusuka ngo-1994 kuze kube yimanje. Phakathi kwezikhalo nezinsolo ezikhona kubikwa nokuthi abantu abasebenza eMnyangweni we-Royal Household abanawo amakhono anele nolwazi lokuphatha lo Mnyango.
Kuningi iNdlunkulu ekuphakamisile ukulungisa lesi simo. Phakathi kwakho wukuthi kwenziwe uphenyo ngokuthi bonke abasebenzi kulo Mnyango bahola kufanele yini nokuthi umuntu unalo yini ikhono noma amaphepha okwenza umsebenzi awuqashelwe.
Sithe abantu bazomangala ukuzwa ukuthi yonke le mali okuthiwa ihlale inikezwa sona empeleni iphelela kubasebenzi ayizi kusona uqobo.
Isilo sibuye sathi siyalamukela ilungelo lesiShayamthetho lokucubungula nokufuna ulwazi ngemali kahulumeni okuyinto eyenziwa ngamalungu esiShayamthetho kepha saphakamisa ukuthi amalungu angakwenza kangcono lokho uma engase akhulume ngento ayaziyo nayibonile.
Okhulumela iNdlunkulu umntwana uMbonisi Zulu ukuqinisekisile ukuthi uzohola ithimba labantwana emhlanganweni noNgidi ukuzozwa uvo lwakhe kulolu daba. Uphinde wakuqinisekisa futhi ukuthi incwadi yesimemo eqondiswe kuSomlomo uNkk Peggy Nkonyeni nayo ithunyelwe, kumenywa ngokuse-mthethweni isiShayamthetho ukuba sizozibonela izigodlo.


text:
Owabakhubazekile Uvale Ngedumela/
Isimo sezulu sivumele abagibeli abakhubazekile bamazwe ngamazwe ukuba bakhiphe onke amandla nomfutho osele ngosuku lokugcina lwe-2015 UCI Para-cycling Road World Cup ebibanjelwe eMgungundlovu ngempelasonto. Phezu kwawo wonke umfutho ofakwe abagibeli nalabo ababasekele, baningi abebesebenza nabagqugquzeli ukuze lomqhudelwano ube impumelelo futhi ube sezingeni lemijaho yomhlaba.
Bekuqala ngqa ukuba imiqhudelwano yendebe yomhlaba yabakhubazekile ukuba isakazwe bukhoma okwenze ukuba izinkulungane ngezinkulungane zababukeli zikwazi ukubuka imijaho noma ngabe bekuphi emhlabeni jikelele. Kukho konke, akukho okudlula igalelo elenziwe ibo bonke abagibeli bencintisana njengoba bekhubazekile okungomukhulu umzabalazo kulezizinsuku ezintathu.
Iqembu labesilisa lase-Australia lidle ubhedu esigabeni se-C6 ngokuwina izindondo zegolide nesiliva emuva kokuba uMichel Gallagher egqashulile ngomzukiswano wesibili kwimizukiswano eyishuminambili ebe iyibanga elingamashumi ayisithupha.
“umjaho ubuphuthuma sisaqala,” kusho uGallagher. “Ngikwazile ukuthi ngigqashule emuva kokuba uzakwethu engivulele upotsho okungisizile kakhulu. Bengizithemba yize bekusasele ibanga elingamakhilomitha angamashumi ayisithupha ngesikhathi ngigqashula. Belisalide ibanga kodwa ngikwazile ukubavimba. Nginyuse izinga lokushowa ezintabeni ngesikhathi sekuya ngasemaphethelweni.”
Umgibeli waseMzansi Afrika uCraig Ridgard ubengakholwa emuva kokuba ewine indondo yesiliva walandelwa u-Israel Hilario Rimas wasePeru owine indondo yethusi enjahweni wabesilisa esigabeni se-C2. “Umjaho uhambe kahle yize bekuphithizela. Ngicela ukubonga abagqugquzeli bakulelizwe kanye nenhlangano ephethe abagibeli abakhubazekile ngokuhlanganisa umcimbi obe impumelelo kangaka futhi oveze lelizwe ngendlela enhle. Ngiyakujabulela ukuthola indondo yesiliva kanti kumnandi ukuvala unyaka wamabhayisikili ngalendlela.”
Umjaho wabakhubazele ngokokubona futhi abaphelezelwayo uvale ngendumezulu. Umgubeli oyimpumputhe noma ongaboni uhlala ngemuva bese umsizi wakhe futhi ongumshayeli ahlale ngaphambili ebhayisikilini. Iqembu laseSpain lidle ubhedu ngesikhathi u Carlos Gonzalez Garcia noNoel Martin Infante bethatha indondo yegolide kanti ozakwabo u-Ignacio Rodriguez noJoan Bertoli bethatha indondo yesiliva. Indondo yethusi ithathwe abagibeli baseNgilandi uStephen Bate noAdam Duggleby abashiye abagibeli baseCanada kubangwa indawo yesithathu.
Iqembu laseNgilandi likaLora Turnham noCorrine Hall lishiye iqembu laseBelgium kanye nelaseSpain likhamisile emjahweni wabesimame. “Bekumnandi ukunqoba abagibeli abangompethaemhlabeni futhi ngonqobe emujahweni okalelwa iskhathi kanye nasemjahweni womgwaqo. Indlela emnandi yokuqeda ukuqhudelana endebeni yomhlaba. Izwe laseMzansi Afrika lisiphathe kahle,” kusho uTurnham.
Intokazi ewu-Anna Harkowska uthathe isinqumo esisabekayo ngesikhathi ehlasela uKerstin Branctendorf waseKalimane sekusele ikhilomitha kuphele umjaho ukuze awine indondo yegolida esigabeni se-C5. “Ngeneme ngendondo yami nangendawo engiqede kuyo. Bengibanjwe amajaqamba uma ngithi ngiyasukuma ngoba uma kubanda vele ajwayele ukungibamba. Kumnandi kulamazwe onke avakashele lana eMzansi Afrika kodwa kea bantu kumele beze bezosibuka. Lomcimbi, ikakhulukazi njengoba kade ubukwa kumabonakude, uhambe kahle kakhulu. Namuhla ekuseni ngivuke ngabuka umjaho wabagibela ngababili beshikilisana okungikhombisile ukuba kumnandi kulaba ababuka besemakhaya.
Iqembu laseMelika liyivale kahle impelasonto ngokuthatha igolide emjahweni wamaqembu obungenelwa amalunga amathathu iqembu lilinye. Umgibeli emunye ubezungeza kathathu okusho ukuthi iqembu lilinye beligcina lizungeze izihlandla eziyisishiyagalolunye. Iqembu laseBelgium liphume isibili kanti indawo yesithathu ithathwe iqembu laseJalimane.
Uqondisi wezabakhubazekile kwinhlangano emele ezamabhayisikili uDokotela uMike Burns uthe iqembu lakulelizwe lenze kahle kanti futhi bayazigqaja ngezindondo abazitholile.
“Izindondo azicoshwa phansi kumqhudelwano ofana nalona okwenza kube mnandi kakhulu ukuba sibe iqembu lokuqala ukuthola indondo,” kusho uBurns. Kuthe uma sekuhlanganiswe konke emuva kosuku lokuqala kukhalwa izikhathi nangosuku lwesibili, besingabesithathu etafuleni lamazwe omhlaba kanti asikaze senze kahle kanjena.”
Ephawula ngomcimbi wonke, uMengameli wezamabhayisikili kulelizwe kwi-Cycling South Africa uWilliam Newman uthe: “Konke kuhambe kahle kanti futhi nabagibeli bakhombisile ukuthi akukho okubahlulawo futhi abazibuki njengabantu abakhubazekile. Phezu kwalokho, bakhombisile nokuthi bangadlala nakunoma iliphi izinga ukuze balethe isithunzi kulelizwe. Bakhombise izinga eliphezulu lokugibela kuzo zonke izigaba futhi siyababongela bonke.
Indebe yomhlaba wamabhayisikili kwabakhubazekileyo idlalelwe eMgundundlovu ezindaweni ezahlukeneyo. Umjaho wokukalelwa ngewashi [time trial] wona ubanjelwe eMidmar Dam ngoLwesihlanu kanti umqhudelwano wamabhayisikili omgwaqo ubanjelwe e-Alexandra Park ngoMgqibelo nangeSonto. Uma ufuna ukuthola imiphumelo ephelele neminye imininingwane, vakashela ku-http://www.cyclingsa.com/2015-uci-para-road-world-cup/.
Imiphumelo – 2015 Para-cycling Road World Cup Pietermaritzburg
NgeSonto, 13 September 2015 – Road Races
Abesilisa - C4 (73.8km – 12 laps)
1.Jozef Metelka (SVK) 01:53:35
2.Kyle Bridgwood (AUS) 01:53:35
3.Sergey Pudov (RUS) 01:53:35
Abesilisa - C5 (73.8km – 12 laps)
1.Michael Gallagher (AUS) 01:48:22
2.Alistair Donohoe (AUS) 01:49:55
3.Daniel Abraham Gebru (NED) 01:49:57
Abesilisa - C1 (55.4km – 9 laps)
1.Michael Teuber (GER) 01:28:01
2.Matthew Bigos (USA) 01:28:08
3.Arnoud Nijhuis (NED) 01:34:07
Abesilisa - C2 (55.4km – 9 laps)
1.Maurice Eckhard Tio (ESP) 01:27:11
2.Craig Ridgard (RSA) 01:28:01
3.Israel Hilario Rimas (PER) 01:28:01
Abesilisa - C3 (55.4km – 9 laps)
1.David Nicholas (AUS) 01:27:34
2.Kris Bosmans (BEL) 01:27:54
3.Eduardo Santas Asensio (ESP) 01:27:54
Abesilisa - B (92.3km – 15 laps)
1.Carlos Gonzalez Garcia/Noel Martin Infante (ESP) 02:05:49
2.Ignacio Avila Rodriguez/Joan Font Bertoli (ESP) 02:06:14
3.Stephen Bate/Adam Duggleby (GBR) 02:08:48
Abesimame - B (73.8km – 12 laps)
1.Lora Turnham/Corrine Hall (GBR) 02:03:27
2.Anita de Coster/Caren Commisaris (BEL) Independent 02:03:27
3.Josefa Benitez Guzman/Beatriu Gomez Franquet (ESP) 02:03:27
Abesimame - C4 (55.4km – 9 laps)
1.Shawn Morelli (USA) 01:34:07
2.Susan Powell (AUS) 01:39:08
3.Elizabeth Saul (GBR) 01:42:49
Abesimame - C5 (55.4km – 9 laps)
1.Anna Harkowska (POL) 01:33:18
2.Kerstin Brachtendorf (GER) 01:33:20
3.Nicole Clermont (CAN) 01:33:50
Abesimame - C2 (43.0km – 7 laps)
1.Allison Jones (USA) 01:20:03
2.Tereza Diepoldova (CZE – Independent) 01:24:03
3.Sally Hurst (GBR) 01:26:48
Abesimame - C3 (43.0km – 7 laps)
1.Jamie Whitmore Cardenas (USA) 01:20:03
2.Simone Kennedy (AUS) 01:21:55
Team Relay (12.6 km – 9 laps of 1.4km)
1.USA [Matthew UPDIKE (MH3)/William GROULX (MH2)/Oscar SANCHEZ (MH5)]
2.BEL [Jean Francois DEBERG (MH3)/Christophe HINDRICQ (MH2)/Jonas VAN DE STEENE (MH4)]
3.GER [Max WEBER (MH3)/Mariusz FRANKOWSKI (MH2)/Vico Merklein (MH4)]


text:
I-career-best engama-runs angu-129 ehlanganiswe uDean Elgar inezezele kwi-innings kaQuinton de Kock ebizihambela ngokukhululeka, isize amaStandard Bank Proteas ukuthi ibambe iqhaza ekuphelene kosuku lokuqala lweSunfoil Test yesibili bedlala neSri Lanka ePPC Newlands eKapa ngoMsombuluko.
Iqembu lasekhaya liqede usuku lino-297/6, ngosuku lapho ukushaya bekungathi kunzima kunokuphosa, lapho iqembu elivakashile linqobe i-toss, lakhetha ukuphosa kuqala.
Bahlasele usuku lonke kodwa bathwale kanzima ngesikhathi bezama ukukhipha uElgar, ophume ntambama futhi lokho kwenzeke emuva kokuthi lomdlali oshaya ngesandla sesinxele ashaye ukudlula amahora ayisithupha, wabhekana namabhola angu-230 kanye no-four abangu-15.
Utshengise ukuba yitshe leSouth Africa njengoba ehlanganise ikhulu lesithupha lezwe lakhe futhi wadlula i-best yakhe edlule engu-127 ayihlanganisa edlala neAustralia ePerth ngoNovember.
Edlala noDe Kock, bobabili bahlanganise i-partnership yama-runs angu-103 nge-wicket yesithupha, ebuyise umdlalo ngakubona emuva kokuthi iqembu labo libukeke lisenkingeni lisaku-159/5 emuva kwesidlo sasemini.
uDe Kock udlule amaTest runs angu-1 000, waqeda usuku enama-runs angu-68 (90 balls, 7 fours), wagcina esephumile uElgar sekusele imizuzu ecishe ifike ku-30 ukuze kuvalwe umdlalo, ebe ebuke abadlali abahlanu abadlala phezulu bephuma phambi kwakhe.
uStephen Cook noJP Duminy baphume benamaqanda, kwathi uHashim Amla (29) nokapteni uFaf du Plessis (38) bathola ithuba lokudlala. uTemba Bavuma yena wenze u-10.
Uphunyukile uDe Kock ngesikhathi enama-runs angu-58, iSouth Africa ino-270/5.
Ebekhishwa nge-leg before wicket ngu-umpire uAleem Dar, kodwa sithole i-review isinqumo – ngethemba hayi ngokuzethemba – futhi kuhambe kahle ngoba i-ball-tracker iveze ukuthi ibhola beliya kwi-leg side.
iNightwatchman uKyle Abbott ebeno-16 oncomekayo ngokuphela kosuku, waphosa kahle uLahiru Kumara ngo-3/86.


text:
Aliphilile kahle isosha elabulala 16
2013-01-18 14:06
Tacoma – Isosha laseMelika elithweswe icala lokubulala abantu abangu-16 e-Afghanistan, ngaphambi kokuba libulale, kwatholakala ukuthi liphethwe yi-Post-traumatic stress disorder (PTSD) okuyisifo esilimaza ingqondo, kusho ummeli walo ngoLwesine.
Abashushisi bafuna lithole isigwebo sentambo.
URobert Bales usolwa ngokudubula abulale izakhamuzi, iningi lazo okwakungabesifazane nezingane, ngesikhathi kunemibhikisho ehambisana nodlame esifundazweni saseKandahar ngoMashi wangonyaka odlule.
Ukuveza ukuthi uBales watholakala enesifo i-PTSD kulandela ngemuva kokuba ummeli phambilini watshela ijaji ukuba balungiselela ukuzilandulela ngokungaphili kakhe ngokwengqondo kukaBale.
IJaji uColonel Jeffery Nance, lithe ukuzilandulela ngalolu hlobo kuzodinga incwadi yokuhlolwa kwengqondo esemthethweni kanti futhi uzoyalela ithimba elizimele lodokotela ukuba libhekisise isimo sengqondo kaBale.
- Landela
IzindabaNews24 kuTwitter
- Reuters


text:
UDe Sa ukhala ngokumiswa kukaMyeni
2012-12-04 10:04
Johannesburg - Umqeqeshi we-Orlando Pirates uRoger De Sa ukhathazekile ngokungabi khona kukaSifiso Myeni uma ezakhe sezitholana phezulu neChippa United e-Athlone Stadium ngoLwesithathu ebusuku.
Lo mdlali weBafana Bafana ngeke abe yingxenye yalo mdlalo kulandela ukumiswa umdlalo owodwa kanjalo nomgadli ohamba phambili uSiyabonga Sangweni.
Ekhuluma neKickOff.com, uDe Sa uyavuma ukuthi kuzoba nzima ngaphandle kwalaba badlali, nabadlale indima enkulu ekunciphiseni igebe phakathi kwePirates neKaizer Chiefs.
“Sizoba khona impela isikhala sikaMyeni noSangweni. Bobabili bangabadlali abanohlonze, nababaluleke kakhulu eqenjini," kuqhuba uDe Sa.
“UMyeni ulokhu eqhubekile nokudlala kahle kanti njengomqeqeshi ngiyathanda ukubona abadlali abenza kahle bedlala kule midlalo ebalulekile. Kodwa akukho esingakwenza njengoba bemisiwe."
AmaBhakabhaka angase ajikijele umgadli uBenni McCarthy enkundleni – noseluleme ngokugcwele kulandela ukulimala.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Isibhedlela sadlala ngami - Owesifazane
2013-01-25 14:04
Johannesburg - Owesifazane waseKagiso ubhekene ngeziqu zamehlo nesibhedlela iRahima Moosa Mother and Child Hospital, ngemuva kokuthi sinqabe ukungcwaba ingane yakhe.
UTryphinah Dowelani uthi amanesi ambuza ukuthi ufuna ukuzingcwabela yini umntwana wakhe owashona ngemuva kwezinsuku ezimbili ezelwe, noma ufuna ukungcwatshwelwa yisibhedlela.
UDowelani uthi wakhetha ukuthi ingane ayishiye ingcwatshwe yisibhedlela, ngenxa yezindleko futhi engaluleme kahle, njengoba abeletha ngomthungo.
Ngenxa yokugula, lona waze wabona ingane yakhe ngemuva kwezinsuku ezimbili ebelethile.
UDowelani uthi waphaphama ingane yakhe ilele ogqokweni ishonile, uthi amanesi amsayinisa amaphepha ashoyo ukuthi ubelethile.
Ngemuva kokuhlolwa, wase edluliselwa esibhedlela iHelen Joseph Academic Hospital, eGoli.
Iphephandaba iSowetan likhulume nesibhedlela ngemuva kokushaya ungqimphothwe sithi uDowelani, akazingcwabele.
UMnyango wezeMpilo eGauteng,uSimon Zwane, uthi kungumsebenzi wabazali ukuzingcwabela abantwana babo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Sibi kakhulu isimo eSyria
2013-01-30 10:01
United Nations - Impi yaseSyria isifinyelele "esigabeni esinyantisa igazi", kusho isithunywa se-UN uLakhdar Brahimi kulandela ukubulawa kwenqwaba yabesifazane nabesilisa ngesikhathi kuhlaselwa.
UBrahimi utshele i-UN Security Council ukuthi kumele isukume ilwe nokuchitheka kwegazi.
Lokhu kulandela ukubulawa kwabelisa abasebancane abangu-80, nabadutshulwe amakhanda balahlwa emfuleni e-Aleppo.
Amavukelambuso aseSyria asola uhulumeni kaMengameli Bashar Assad ngalokhu kubulala, kodwa abezindaba bathi kumele kusolwe iqembu eliphikisayo lamaSulumane.
ISyria "iyashabalala phambi kwamehlo ethu sonke. Amazwe omhlaba kuphela anamandla okusiza," kusho uBrahimi.
- Landela
IzindabaNews24 kuTwitter
- AFP


text:
INTATHELI YESOLEZWE
KUPHENYWA odokotela basesibhedlela saseThekwini, i-Addington ngezinsolo zokuzenzela imisebenzi yabo eseceleni yize beqashwe nguMnyango wezeMpilo.
Inhloko yoMnyango wezeMpilo KwaZulu-Natal, uDkt Sibongile Zungu, iveze ukuthi odokotela abane bakulesi sibhedlela baphenywa ngezinsolo zokuzisebenza, phecelezi okubizwa ngoku-moonlighter nathe sekuholele ekutheni bangakwazi ukunakekela iziguli ezifika esibhedlela.
Phezu kwalaba kunabanye abangu-30 abaphenywa ngezinsolo ezifanayo.
“Okwamanje sisaphenya laba odokotela abane base-Addington kodwa kungenzeka ukuthi bakhona abanye abenza okufanayo,” kusho uDkt Zungu.
Uthe lezi zinsolo zivele lapho kubekwa ithimba ebelizobheka izinkinga zesibhedlela emuva kwemibiko yabezindaba ngezinkinga zokungaphatheki kahle kweziguli.
UDkt Zungu ukusho lokhu ngesikhathi evakashele lesi sibhedlela ngoMsombuluko ukuyochazela izintatheli ngokuzokwenziwa ukuze kubuyiselwe izinto esimeni.
“Sithole ukuthi abasebenzi kababi bikho emsebenzini okuholela ekutheni iziguli zilinde isikhathi eside zinganakiwe,” kusho uDkt Zungu.
Uthe kwathathwa isinqumo sokuthi awukho umsebenzi wokuzimela ozokwenziwa ngodokotela abaqashwe nguhulumeni.
Uthe lokhu kwakwenzelwa ukuthi odokotela bazinikele emsebenzini wabo kepha bathole ukuthi abanye basaqhubeka nokusebenza imisebenzi yabo yize beqashwe nguhulumeni.
Uqhube wathi uphenyo ngobugebengu lusaqhubeka kanti selufinyelele kuvuthondaba. Uthe kuneminyango abafuna ukuyiqinisa okubalwa kuyo owokugcinwa kwemishanguzo nezinye izinsiza kusebenza, i-Stores.
Uthe lo mnyango yiwo osenkingeni kakhulu ngoba kuningi obekungahambi kahle kuwo.
“Onyakeni esiphuma kuwo kusetshenziswe u-R28 million kuzinsiza kuhlinza. Akukwazi ukuthi ngabe zonke lezi zinsiza kusebenza seziphelile. Sizama ukubona ukuthi yini eyenzekile kuzo,” kusho uDkt Zungu.
Uthe okunye okubaxakayo wukuthi imishanguzo ikhona esibhedlela kepha kayikhishwa, iziguli ziphindiselwa emuva zingayiphethe.
Uthe kubekwe abaphathi abathathu, uNksz Thabisile Sakyi ozobhekana nokulungisa izinkinga zasemawadini, uNksz Philile Nzuza ozobheka ezezimali, noCebo Myeza ozobheka impahla yesibhedlela.
Khonamanjalo, uDkt Zungu unxuse ababesiza ngeMandela Day kulesi sibhedlela ukuthi baphinde bavakashele kuso ukuzobona ukuthi kusahlanzekile yini.
Uthe lolu suku lwaba yimpumelelo enkulu ekuhlanzweni kwesibhedlela.
UDkt Zungu uthe ingaphandle lalesi sibhedlela liyalungiswa okuzothatha imali elinganiselwa ku-R142 million.


text:
Lihlehlisiwe icala 'lendoda yembazo'
2011-08-04 13:04
Durban - INkantolo yeMantshi eThekwini inqume ukulihlehlisela u-Agasti 25 icala lokubulala likalowo owayedlalela iBlue Bulls, uPhindile Joseph Ntshongwana.
UNtshongwana, 33, uvele kancane enkantolo ngezinsolo zokuklabha ngembazo abantu abathathu eLamontville ngasekuqaleni kwalo nyaka.
Leli cala lihlehliswe ngenxa yokuthi ibingakaphothulwa imibiko kadokotela wezengqondo woMbuso kanjalo nozimele.
UNtshongwana wangeniswa eFort Napier Hospital nalapho ahlolwa khona yilabo dokotela. Imibiko yabo izokwethulwa ngo-Agasti.
Uyise kamsolwa, uListon Ntshongwana, watshela inkantolo ukuthi indodana yakhe iphazamisekile emqondweni.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- SAPA


text:
Wonke amehlo athe njo kwekaZuma
2013-02-14 08:49
Johannesburg - Abe-Equal Education bafuna ukuthi inkulumo kaMengameli Jacob Zuma ikhulume inabe kabanzi ngezinselelo ezibhekene nezemfundo uma esethula inkulumo ebhekiswe esizweni ngoLwesine ebusuku.
"Njengoba uhulumeni ubheke okhethweni luka-2014, bazobuzwa ukuthi benzeni ukuthuthukisa izinga lezemfundo ukuvala igebe phakathi kwezikole zomntakabani nezabantu abamnyama," kusho le nhlangano esitatimendni.
"Lowo owayenguMengameli uThabo Mbeki noMengameli Zuma bobabili bathembisa ukuthi kuzoqedwa nya ngezikole zodaka. Yincane kakhulu inqubekelaphambili ebe khona, nokuchaza ukuthi abafundi kumele bacacamezele kulezi zikole ezingekho ezingeni."
Kunezikole zodaka ezingu-495 kuleli, kusho le nhlangano, icaphuna umbiko weNational Education Infrastructure Management Systems, nowashicilelwa nguMnyango wezeMfundo ngo-2011.
Abaningi babheke ukuthi uZuma athinte nasodabeni lwemisebenzi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Indoda ibulale umkayo nendodana
2012-03-20 10:02
Johannesburg - Indoda yasePitoli idubule yabulala umkayo nendodana yayo engayizali, emzini wabo oseDorandia ngoMsombuluko.
Kuthiwa ikhehla leli elineminyaka engu-61 ubudala lithukutheliswe ukuthola ukuthi indodana eneminyaka engu-42 ubudala ifuna ukuzama ukuthola umndeni wayo wangempela.
Okhulumela amaphoyisa uCaptain Lungelo Dlamini uthi indodana ebikhona kwehla lesisi gameko uDerick, uthi kube nengxabano evuthayo kulo muzi.
Uthi ikhehla libe seliphuma labuya nesibhamu ladubula u-Innus ekhanda, laqeda ladubula umkalo.
Bobabili bashonele endaweni yesehlakalo.
Umsolwa kumanje uphekwa ngemibuzo ngamaphoyisa.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
I-video entsha ngeMarikana
2013-01-28 16:47
Cape Town - Iseteshi sikamabonakude eBrithani sesisakaze umfanekiso owaqoshwa ngesikhathi kudutshulwa kubulawa abavukuzi abangu-34, emayini yaseLonmin eMarikana.
Abezindaba zeChannel 4 bathi bamukele lo mfanekiso owaqoshwa ngomakhalekhukhwini, mhlaka-16 Agasti.
Abezindaba babona kuphela imifanekiso eyaqoshwa ngabakwa-EWN, eNCA nabakwaCNN.
Umfanekiso osanda kubonakala, ukhombisa ukuthi kunabavukuzi abashonela buqamama nala kwakuqopha khona abezindaba.
“Abavukuzi babebaleka ngesikhathi amaphoyisa eqala ukudubula," kusho umbiko wabezindaba.
Kubuye kuzwakale iphoyisa limemeza lithi: "Ungamdubuli, ungamdubuli".
Iphoyisa elisuke liqopha lisondela eduze komvukuzi osuke eselele phansi eshonile, bese kuzwakala elinye iphoyisa lithi: "Lokhu kuthi....kuka nina. Ngimdubule okungenani amahlandla ayishumi."
Lona wahlonzwa njengomvukuzi oneminyaka engu-26 ubudala, owadutshulwa amahlandla ayishumi nambili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuduke 8 kucwila isikebhe eMalaysia
2013-01-14 10:02
Kuala Lumpur - Kuduke okungenani abantu base-Indonesia abangena ezweni ngokungemthetho ngemuva kokuchithwa yisikebhe abebesigibele bezama ukuphuma eMalaysia, kwahlengwa abangu-41, kusho isikhulu.
Lesi sikebhe sicwile eningizimu neMalaysia, eJohor, kusho isikhulu seMaritime Enforcement Agency.
"Lesi sikebhe besigcwele ngokweqile, ulwandle luthukuthele nokudale ukuthi sicwile," esho.
Uthe besithwele abantu ababalelwa ku-50, kanti kusathungathwa abadukile.
- Landela
IzindabaNews24 kuTwitter
- Sapa - AFP


text:
AutoHotkey
-
Inguqulo:
-
-
Ulimi:
-
Thwebula AutoHotkey
Incazelo:
Izici Main:
- Reassignment izikhiye futhi inhlanganisela yabo
- Usekela manipulators ahlukahlukene
- Yakha amamakhro ngesandla
Amazwana on AutoHotkey:
AutoHotkey Ahlobene software:
Popular isicelo ukulanda imidlalo Electronic Arts. Isofthiwe baxhumana Igumbi ifu futhi inezici ewusizo.
I odumile umdlalo yesikhulumi inqwaba imidlalo ethandwa izinhlobonhlobo ezihlukene. Isofthiwe kwenza ukuxhumana kanye ukudlala nabanye abadlali ngokusebenzisa internet.
Umdlalo othandwayo ukuba ukwakha izakhiwo ezahlukene emhlabeni wadala kusukela emabhuloki. Umdlali ine ukufinyelela umdlalo izindlela ezahlukene kanye ukuhlela kabusha eziningi ukuze wandise amathuba.
Isofthiwe ewusizo yenzelwe abantu abadlala imidlalo. Isofthiwe ikuvumela ukuba ushintshe imidlalo: ezingeni, Miningi imiphefumulo, imali, izikhali, njll
The khulula umdlalo card uhlobo zendlela. Umdlalo has a isethi lamakhadi imilingo kanye heroes edume wendawo yonke Warcraft.
Ithuluzi ngcono ukusebenza uhlelo nokwandisa Gameplay. Isofthiwe ikuvumela ukuba afeze nokwenza kwimodi okuzenzakalelayo noma manual.
Ithuluzi ukulanda imidlalo wenkampani Ubisoft. Isofthiwe ikuvumela ukuba ukuxhumana nabanye abadlali futhi wabamemela ukudlala.
Isofthiwe kuthola futhi zivikela cheaters. Futhi kusekela isivikelo gamers abasebenzisa inhlamba.
Le service ifu yokudlala ukudlala imidlalo on the ubuchwepheshe video ukusakaza. Isofthiwe kunikeza ukudlala imidlalo olindele kunazo on the kumadivayisi ne low system nemingcele.
Isofthiwe ukwakha kanye ukuxazulula cryptographs. Isofthiwe kuhlanganisa amathuluzi amaningi ukuze adale izinhlobo ezahlukene cryptographs.
Ithuluzi ukugijima isofthiwe endaweni ecezile virtual. Isofthiwe evimbela wokusindisa idatha kwi umsebenzi izicelo running in yimuphi USB ulwazi.
Ithuluzi elula ukufunda izincwadi electronic. Isofthiwe isekela takhiwo ethandwa, usebenza nge ezinqolobaneni futhi kuhlanganisa sici ukulalela izincwadi.
Yithuluzi elinamandla corporate ulwazi ukuphepha. Isofthiwe ikuvumela ukuba iqaphe umsebenzi futhi zikhiphe imibiko for kwesikhathi eziqondile.
Ithuluzi ukuvikela ngokumelene amagciwane, spyware kanye rootkits. Isofthiwe inikeza ukuhlala ephephile ku-inthanethi futhi uhlola traffic for izinsongo kunokwenzeka.
Enamandla war isithwebuli ukuthola ususe amagciwane. Isofthiwe olusha njalo ukuqinisekisa isimo samanje unqulo wesi arab yolwazi.
Bona software xaxa
Operation izinhlelo:
- Windows
- Android
Top software:
Bona software xaxa


text:
ISITHOMBE: UKanye akazange athumele uphika uKim onqunu
2012-06-14 13:39
Cape Town - Usaziwayo ongumculi uKanye West usephike walala ngomhlane ukuthi nguye othumele izithombe zesithandwa sakhe uKim Kardashian, enqunu emthombeni wezokuxhumana i-Twitter, kubika iMTV.
Phambili kusabalale imibiko eminingi emithombeni yezindaba ethi uKanye ufake kuTwitter izithombe zikaKim enqunu.
Imibiko yakamuva ithi owesifazane oveziwe ngu-Amia Miley, ongumdlali wamafilimu ocansi.
Isiqinisekiso sokuthi ngu-Amia kube icici elisezinqeni kulona wesifazane, ekubeni engenalo uKim.
Ngemininingwano ephelele vakashela kwaMTV.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- Channel24


text:
Kusalokhu kukubi eKZN ngenxa yemvula
2012-12-11 14:31
Durban - Abantu abayishumi nane sebeshonile njengoba kuqhubeka imvula enamandla ehlasele KwaZulu-Natal, kusho amaphoyisa kamasipala waseThekwini ngoLwesibili.
Okhulumela amaphoyisa u-Eugene Msomi uthi kuwe imikhukhu, abanye bakhukhulwa amanzi ngoMsombuluko ebusuku.
Kushone izingane ezintathu ngesikhathi kukhukhuleka imikhukhu eBayview, naseClaremont.
AbakwaNational Sea Rescue Institute bathe izingane eziyisithupha nomuntu omdala oyedwa banyamalele eMzinto.
Laba kukholakala ukuthi baminze emfuleni, namanje bebengakatholakali.
Okhulumela abakwaNSRI uCraig Lambinon uthi isimo sezulu esingesihle yiso esenza kube nzima ukuthungatha kahle abanyamalele
Abahlali abalinganiselwa ku-300 baseLadysmith, KwaZulu-Natal, balinyalelwe yizindlu ngesikhathi kuwa isichotho.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kushone usaziwayo wamabhayisikili uStander
2013-01-04 11:00
Johannesburg - Umdlali wamabhayisikili waseNingizimu Afrika uBurry Stander ushonile engozini ehlanganisa imoto ngoLwesine, kuqinisekise iCycling SA (CSA).
"Ubesendleleni ephuma kozilolonga ngaseShelly Beach, ogwini oluseningizimu neKwaZulu-Natal, washayiswa yimoto,” kusho okhulumela i-CSA uMylene Loumeau.
Amaphoyisa ayaphenya, ngokusho kweCSA.
UStander, 25, waphuma isihlanu enjahweni wabesilisa we-cross country kuma-Olympics ka-2012 eLondon.
Eminyakeni emine eyedlule, eBeijing Games, wakhombisa ikhono lakhe ngesikhathi eqeda engunombolo-15 kuyona i-cross country eneminyaka engu-20 kuphela ubudala.
Ngo-2011, uStander waba ngowokuqala eNingizimu Afrika ukunqoba iCape Epic eWestern Cape, nozakwabo waseSweden uChristoph Sauser, kanti baphinde basivikela isicoco sabo ngo-2012.
"Lezi yizindaba ezidumazayo selokhu ngangena kwezamabhayisikili eNingizimu Afrika eminyakeni eyishumi eyedlule. uBurry ubeyisihlabani sethu,” kusho umsunguli weCape Epic uKevin Vermaak.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
THEMBA NTSHINGILA
USEBHUQUZA ekhaya umfundi kaGrade 1 othi usesaba ukuphindela esikoleni ngenxa yokuhlukunyezwa wuthisha wakhe.
Kuyimanje sekuphele izinyanga ezintathu lo mfundi engalubhadi esikoleni samabanga aphansi abefunda kuso, iNchanga Primary ngoba esaba ukushaywa.
Amalungu omphakathi okuxoxwe nawo, athe zikhona ezinye zezigameko ezifuze lezi osekwake kwabikwa ngazo kulesi sikole ngalo thisha ohlukumeza abafundi kodwa zanyathelwa ngezinyawo.
UNksz Nobuhle Zondi ongunina walo mfundi, uthi ingane yakhe iyakhala uma kumele iye esikoleni.
“Uqale ngokungitshela ukuthi uthisha umshaye ngempama embiza ngesidomu ethi akakwazi ukubhala. Ngiyile esikoleni ngayombuza uthisha, waphika,” kusho uZondi.
Uthe kuphindile futhi ingane yakhe yamtshela ukuthi uthisha uyishaye ngerula ekhanda. Ngalelo langa uthi yayinengozi ekhanda lapho eyayishayeke khona.
Uthi waphindela esikoleni eyobuza, waphinde waphika uthisha. Okulandele lapho uthi ingane ayiphindanga yavuma ukuya esikoleni, yathi isiyesaba.
Ngokubona ukushuba kwesimo, uthi akathandanga ukuyiphoqa ingane yakhe ukuthi iye esikoleni. Uthe lesi senzo sikathisha simphatha kabi ngoba silahlekisela ingane yakhe ngekusasa layo.
“Njengoba kade kubhalwa izivivinyo zokuphela konyaka, yona kade isivele inesikhathi eside ihleli ekhaya ngenxa yokwesaba. Sengizitshelile vele ukuthi lo nyaka usumoshekile, sekufanele ngimhlelele ukuyoqala kwesinye isikole ngonyaka, ngikhohlwe yilapho kade efunda khona,” uchaze kanje.
Uthishanhloko wakulesi sikole uMnuz George Shau, uthe uyakweshwama ukuthi kunengane esihlale ekhaya isikhathi eside ngalolu hlobo ingafundi.
Uthe: “Akekho umzali oseke wafika wazobika ngokungaphatheki kahle kwengane yakhe esikoleni. Nakuba kunjalo, angeke ngiphike ukuthi lesi senzo asenzekanga ngoba ngisuke ngingekho egumbini lokufundela.”
Uthembise ukuthi uzokhuluma nothisha othintekayo kulolu daba emva kwalokho abonane nonina wengane nesigungu esilawula isikole.
“Sesike senzeka isigameko esifuze lesi kusona lesi sikole phambilini. Kodwa uma silandela kahle sathola ukuthi kukhona ipolitiki ekhona ngoba kunabathile abangabafuni othisha abathile,” kusho yena.
UMnuz Muzi Mahlambi okhulumela uMnyango wezeMfundo KwaZulu-Natal uthe: “Umzali akaphindisele umntwana esikoleni. Uma enenkinga ahambe ayobika ehhovisi labahloli eliseHammarsdale.”
Uthe uthisha akanalo ilungelo lokushaya ingane yesikole ngoba lokho kuyicala elingaholela ekutheni aboshwe noma amiswe emsebenzini.
“Futhi angaxoshwa uma kutholakala emva kophenyo ukuthi le nto uyenzile. Lokhu kungaba yisifundo kwabenza lo mkhuba ezikoleni,” usho kanje.


text:
Isahluko 1
1
UPawulu, umphostoli kaKristu Jesu ngentando kaNkulunkulu, noThimothewu umzalwane
2 kubo abaseKolose, abangcwele nabazalwane abakholwayo kuKristu; makube kini umusa nokuthula okuvela kuNkulunkulu uBaba wethu.
3 Simbonga njalonjalo uNkulunkulu uYise weNkosi yethu uJesu Kristu, nxa sinikhulekela,
4 lokhu sizwile ngokukholwa kwenu kuKristu Jesu nangothando eninalo kubo bonke abangcwele,
5 ngenxa yethemba enibekelwe lona ezulwini, enezwa ngalo ngaphambili ngezwi leqiniso levangeli
6 elifikile kini, njengalokhu likhona ezweni lonke lithela izithelo, landa, njengokuba kunjalo naphakathi kwenu, kusukela osukwini enezwa ngalo, nazi umusa kaNkulunkulu ngeqiniso,
7 njengalokho nafunda ku-Ephafra othandekayo oyinceku kanye nathi, oyisikhonzi esithembekayo sikaKristu ngenxa yenu;
8 okunguyena futhi wasitshela ngothando lwenu ngoMoya.
9 Ngalokho nathi, kusukela osukwini esezwa ngalo, asiyeki ukunikhulekela nokuninxusela ukuba nigcwaliswe ngokwazi intando yakhe ngokuhlakanipha konke nokuqonda okungomoya,
10 nihambe ngokufanele iNkosi, niyithokozise ngakho konke, nithela izithelo emisebenzini yonke elungileyo, nikhula ekumazini uNkulunkulu,
11 niqiniswe nokuqiniswa konke ngokwamandla enkazimulo yakhe, kuze kube ngukubekezela konke nokubheka kade ngokujabula;
12 nibonga uYise owanenza nifanele isabelo sefa labangcwele ekukhanyeni,
13 owasikhulula emandleni obumnyama nowasibeka embusweni weNdodana yothando lwakhe;
14 okukuyo sinokuhlengwa, ukuthethelelwa kwezono,
15 yona ingumfanekiso kaNkulunkulu ongenakubonwa, izibulo lezidalwa zonke,
16 ngokuba kwadalelwa kuyo konke okusezulwini nasemhlabeni, okubonwayo nokungenakubonwa, nokuba kuyizihlalo zobukhosi, nokuba kuyimibuso, nokuba kuyizikhulu, nokuba kuyiziphathimandla; konke kwadalwa ngayo, kwadalelwa yona;
17 yona ingaphambi kwakho konke, nezinto zonke zimi ngayo;
18 yona iyinhloko yomzimba, ngisho ibandla, engukuqala, izibulo kwabafileyo, ukuze yona ibe ngowokuqala ezintweni zonke,
19 ngokuba kwaba kuhle kuye ukuba ukugcwala konke kuhlale kuyo
20 nokuba ngayo abuyisane nakho konke esenzile ukuthula ngegazi lesiphambano sayo, yebo ngayo, nokuba kuyizinto ezisemhlabeni nokuba ngezisezulwini.
21 Nani ekade ningabafokazi nezitha engqondweni ngemisebenzi emibi,
22 nokho manje usebuyisene nani emzimbeni wenyama yayo ngokufa ukuba animise ningcwele, ningenasisihla nacala phambi kwakhe,
23 uma kambe nihlala ekukholweni, nisekeliwe nigxilile, ningagudluzwa ethembeni levangeli enalizwayo, elashunyayelwa kukho konke okudaliweyo okuphansi kwezulu, engenziwa isikhonzi salo mina Pawulu.
24 Kalokhu ngiyathokoza ezinhluphekweni zami ngenxa yenu ngokugcwalisa okusileleyo osizini lukaKristu enyameni yami ngenxa yomzimba wakhe, oyibandla;
25 engenziwa isikhonzi salo ngokwesimiso sikaNkulunkulu enganikwa sona maqondana nani ukuba ligcwaliswe izwi likaNkulunkulu,
26 ngisho imfihlakalo ebifihlakele selokhu kwaqala izikhathi nezizukulwane, kepha kalokhu yambuliwe kwabangcwele bakhe;
27 okubona uNkulunkulu athanda ukubazisa ukuthi iyini ingcebo yenkazimulo yaleyo mfihlakalo phakathi kwabezizwe, enguKristu phakathi kwenu, ithemba lenkazimulo;
28 okunguye esimshumayelayo, siluleka wonke umuntu, sifundisa wonke umuntu ngokuhlakanipha konke, ukuze simise wonke umuntu ephelele kuKristu,
29 engikusebenzelayo futhi, ngilwa ngokusebenza kwakhe okusebenza kimi ngamandla.


text:
UKhune uyisibonelo esihle entsheni jikelele
wazi ukuthi kunzima (ukuzinza esicongweni) nawe uzomesasela. Bahlezi besho ukuthi kulula ukukhuphukela esicongweni kodwa into elukhuni wukuzinza khona isikhathi eside. Yena kungazuthi usenzela ukuphikisana naleyo nkolelo. Cabanga nje singakanani isikhathi ebizwa ngeMzansi’s Number 1? (ohamba phambili eMzansi).”
IChiefs iye kuKhisimusi isendaweni yesine kwi-log yePremiership kanti uKhune nozakwabo ezintini zeChiefs, uBrilliant Khuzwayo, basangenelwe amagoli angu-12.
Nguye uKhune obesezintini iChiefs ikhishwa kuseva yiCape Town City kwiMTN8 kanjalo nangesikhathi ikhishwa kwiTelkom Knockout.
“Ngaba nenhlanhla enkulu yokumbona ngomdlalo wakhe wokuqala kwi- wukuthi nguye obesezintini zemidlalo yeBafana yokuhlungela i-Africa Cup of Nations eseGabon ngo-2017.
“Enye inhlanhla esengike ngaba nayo wukukhuluma nabaqeqeshi bakhe, ngabe yiseqenjini lakhe noma kwiBafana Bafana kodwa bonke bavumelana ngento eyodwa, indlela aziphatha ngayo ejimini yiyo aziphatha ngayo emidlalweni esemthethweni.
“Akakushiyi ungabaza ejimini bese evuka enkundleni,” kugcizelela uShongwe.
IBafana ayimele kwi-Afcon ka-2008 eGhana, ungene emlandweni kulo nyaka eba ngunozinti oseboshelwe kuyo ukubedlula bonke onozinti bayo ngemidlalo engu-87.
“Lelo rekhodi kubukeka kusazothatha isikhathi ukuba lephulwe,” kusho uShongwe.
Usanqobe izicoco ezingu-12, waqokwa kathathu njengonozinti ovelele kwiPSL nanjengomdlali ovelele ngo-2012/2013.
Ekupheleni kukaNovemba uKhune ubekleliswe ohlwini lonozinti abangu-10 abaphambili ngokweFederation of International Football njengomqeqeshi weMamelodi Sundowns uPitso Mosimane naye obekwe kunombolo-10 ngaphambi kukaArsene Wenger oku-11.
Ukuzigcina eseqophelweni eliphezulu uKhune kumenze walandela emzileni okwahamba kuwona inkakha nengqalabutho konozinti beChiefs uJoseph “Banks”Sethlodi.
USethlodi wabangomunye wabadlali okwasungulwa ngabo Amakhosi ngo-1969, esabizwa ngeKaizer X1, ngenxa yekhono lakhe ngo 1970 waboshelwa esikimini okwagaselwa ngaso kwiiNational Professional Soccer League (NPSL). Wathi khumu ngo-1980.


text:
Zihlangene ezikaMugabe engqungqutheleni
2012-12-07 14:41
Harare - Izethenjwa zikaMengameli waseZimbabwe uRobert Mugabe sezihlangene emhlanganweni weqembu omkhulukazi, obanjelwe esifundazweni iGweru.
Inhloso enkulu yomhlangano ukudwetswa kohlelo oluzolandelwa ukuqeda uhulumeni wokubambisana, odonse iminyaka emine.
UMugabe ukhulume ngoLwesihlanu wathi ingqungquthela yeqembu izolungiselela ukunqoba ukhetho oluzobanjwa ngonyaka ozayo, ngenyanga kaMashi.
"Asinakungabaza ngokuwina," kukhuluma uMugabe.
Ukhetho olwabanjwa ngo-2008, lwaba nomphumela wodlame phakathi kwamalungu eqembu elibusayo neqembu eliphikisayp eliholwa nguNdunankuku uMorgan Tsvangirai.
Udlame lwaholela ekutheni kusungulwe uhulumeni wokubambisana phakathi kwamaqembu womabili.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Ihamba yodwa iGauteng - Barbara Creecy
2013-01-03 13:00
Johannesburg - Abafundi baseGauten ebebenza umatikuletsheni ngonyaka ka-2012 yibona abathole imiphumela ephezulu ezweni lonke okungokwesibili eminyakeni emithathu, kusho uNgqongqpshe wezeMfundo uBarbara Creecy ngoLwesine.
"Baphumelele kahle kakhulu selokhu kwatholakala inkululeko. Imiphumela emihle selokhu kwasetshenziswa i-universal access to education," usho kanje ngesikhathi ememezela imiphumela yesifundazwe kamatikuletsheni ka- 2012 eWits University eGoli.
"Okubaluleke kakhulu, ukuthi lena imiphumela emihle hhayi nje ngokwezibalo zabaphasile kuphela kodwa nangendlela okuphaswe kahle ngayo."
Isibalo sabafundi abaphase iNational Senior Certificate (NSC) eGauteng sinyuke ngo-2.8% sisuka ku- 81.1% ngo-2011 saya ku-83.9% ngo- 2012.
UCreecy uthe imfundo kumele ibukwe njengento yesikhathi eside edinga amandla nokuzikhandla hhayi exhanyazelelwayo.
"Kulonyaka, u-71% wabafundi abaphumelele imaths uma kuqhathaniswa no-61% wango-2011. Izinga lokuphasa iPhysical Science linyuke ngo-10%, laya ku-70%.
Isikole iHoërskool Waterkloof ePitoli yisona esenze kahle kunazo zonke esifundazweni.
UCreecy uthe izikole zasemalokishini nazo ziyangokwenza kangcono..
"Kubafundi abathole u-100% kwi-Mathematics, abekho ngaphansi kwabayisithupha abafunda kwezasemalokishini. Izikole zasemalokishini zithole o-distinction abangu-7284, uma kuqhathaniswa nabangu-6109 bango-2011."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Ibhomu libulale 30 eSyria
2013-01-22 10:01
Beirut - Kushone abantu abangaphezu kuka-30, okuyizakhamuzi namasosha kahulumeni, ngesikhathi idelakufa liziqhumisa nemoto ebihlohlwe iziqhumane eSalmiyeh, kusho iSyrian Observatory for Human Rights.
Isikhulu esiphezulu sikahulumeni sikuqinisekisile lokhu ku-AFP.
Inhlangano emele amalungelo abantu nezinze eBrithani ithi le moto ibibhekiswe ebhilidini elinamavukelambuso.
Le nhlangano ithe kushone abantu abangu-30.
Kubikwa ukuthi lingase linyuke inani labantu abashonile njengoba bebaningi abalimele nabasesimweni esibucayi.
Amazwe omhlaba aqhubekile nokugxeka udlame nokushona kwabantu abangenacala eSyria.
- Landela
IzindabaNews24 kuTwitter
- SAPA


text:
UZuma usehalalisele u-Obama
2012-11-07 12:06
Johannesburg - UMengameli wezwe uJacob Zuma, usehalalisele uzakwabo waseMelika uBarack Obama, osephinde wanqoba ukhetho lukazwelonke, nokuzokwenza angene ehhovisi ihlandla lesibili.
"Siyabazisa ubudlelwano bethu neMelika, silindele ukuthi kuqhubeke ukusebenzisana nobudlwelwano, kuqhubeke kuqiniswe amaxhama," kusho uZuma.
UZuma uthe iMelika inendima ebalulekile ekumele iyidlale ekuqinisekiseni ukuthuthuka kwamazwe ase-Afrika.
"INingizimu afrika inethemba lokuthi iMelika izoqhubeka nokusebenza ngokuzimisela ekuqinisekiseni intuthuko yase-Afrika."
Ekunqobeni kuka-Obama, ube nguMengameli wesibili wamaDemocrat ukuthi anqobe kulandelana, lokhu kwagcina ukubonakala ngesikhathi seWorld War Two.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
–Landela IzindabaNews24 kuTwitter
(@IzindabaNews24).
- SAPA


text:
Kushone 14 empini eNigeria
2012-12-11 12:28
Maiduguri - Amasosha aseNigeria athi kudutshulwe kwabulawa isikhulu samaphoyisa nabanye abangu-14 abasolwa ngokuba nobudlelwane neqembu lamaSulumane elinempi.
Okhulumela umbutho uthe iqembu iBoko Haram libambe impi namaphoyisa namasosha, edolobheni iPotiskum, kusukela ngeSonto ebusuku.
ULieutenant Eli Lazarus uthi abashonile bebephethe amabhomu, beyohlasela isiteshi samaphoyisa.
IBoko Haram kuthiwa isibulale abantu abalinganiselwa ku-770, baseNigeria, kulo nyaka kuphela, kusho abezindaba ze-Associated Press.
Uhulumeni waseNigeria kuthiwa uyehluleka ukulwa nempi eqhubekayo.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Umlilo uvale ngehlahla emndenini e-E Cape
2011-07-28 07:44
Johannesburg - Amaphoyisa ngoLwesine athe kushone umndeni, obunamalungu amane, ngesikhathi umjondolo abebehlala kuwo wokheleka ngomlilo belele eNgcobo, e-Eastern Cape.
"Sikholelwa ekutheni lo mlilo udalwe yi-heater kule nhlekelele eyenzeke ngoLwesithathu ebusuku," kusho uLieutenant Colonel Mzukisi Fatyela.
Uthe lo mjondolo waseMaxelegwini ushe ngezithuba zawo-11 ebusuku. Ngaphakathi bekukhona owesifazane, 55, indodakazi yakhe, 30, umfana, 15, nentombazanyana ena-8 ubudala.
"Omakhelwane bawubone lo mlilo kungasekho okutheni abebengakwenza," kusho uFatyela.
- Landela IzindabaNews24 kuTwitter
- SAPA


text:
Kube yibhadi ukudubulana kwamaphoyisa - Phiyega
2013-01-15 14:07
Pretoria - Ukudutshulwa kubulawe iphoyisa - nebekucatshangwa ukuthi liyisigebengu eHillbrow -- kube yibhadi elikhulu, kusho uKhomishana wamaPhoyisa uRiah Phiyega ngoLwesibili.
"Konke okwenzekile kube yibhadi nje ngoba amaphoyisa abezama ukwenza umsebenzi wawo," kusho uPhiyega ePitoli.
"Thina maphoyisa asibona abantu abathanda ukudlala ngezibhamu."
Uthi amaphoyisa enza umsebenzi wokuqinisekisa ukuphepha kuleli.
NgoMsombuluko, iphoyisa lidutshulwe ngelinye ebelicabanga ukuthi yisigebengu.
Kube sekuboshwa umsolwa oyedwa kwathi abanye ababili babaleka, kusho uLieutenant Colonel Lungelo Dlamini.
Amaphoyisa abe esejaha la basolwa ngezinyawo, kanti abengayigqokile imifaniswano.
Abe esehlangana namanye amaphoyisa acabange ukuthi ayizigebengu, ase awadubula.
Kube sekushona elilodwa kwathi elinye lalimala.
I-Independent Police Investigative Directorate izophenya ngalesi sigameko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
BAWINILE NGCOBO
LUPHELE ngezinyembezi usuku lukaKhisimusi emndenini wakwaGumede eGcininhliziyo, eShowe ngesikhathi umbani ushaya indlu yasha kwashona owesifazane nengane yakhe enezinyanga ezingu-11.
Kuthiwa imvula enamandla ebihambisana nokuduma kwezulu nombani ihlasele le ndawo nezinye ezingaphansi kukaMasipala waseMlalazi ngoKhisimusi kwasha izindlu.
Kushone uNksz Nqobile Gumede (22) nosana lwakhe, uPamela onezinyanga ezingu-11.
Udadewabo kaNksz Gumede, uNksz Zama Gumede obesemsebenzini ngesikhathi kwenzeka lesi sigameko uthe ufike ekhaya sekonakele.
“Udadewethu ubehleli endlini esenzela kuyo konke ngesikhathi kuna leli zulu, liduma ngabo 2 ntambama. Angeke ngikwazi ukuchaza ukuthi kwenzekaleni ngoba bengingekho kodwa ngisola ukuthi ushaywe yizulu kwabe sekuthungeleka umlilo,” kuchaza uNksz Gumede obethuthumela.
Uthe uyasola ukuthi ingane ibiseduze kwakhe, ishe ngesikhathi sekusha ngoba ificwe iseduze kwakhe, sekubonakala ngenabukeni ukuthi bekuyiyo.
“Udadewethu simfice esengamathambo, sekubonakala ngezinto ezimbalwa ukuthi nguyena,” kusho uNksz Gumede.
Uthe udidekile ngalesi sigameko ngoba uyise udlule emhlabeni ngoDisemba nyakenye, unina wadlula ngo-1998.
“Sengisele ngedwa ngoba bese sisele nodadewethu lapha ekhaya,” kuchaza uNksz Gumede.
Uthe ingane yakhe isinde ngoba ibikubo beyicelile bezoyenzela umcimbi wokugubha usuku lokuzalwa.
Yize kube ngumuzi wakwaGumede kuphela olahlekelwe ngamalungu awo kuleli zulu kodwa kushe ezinye izindlu ezinhlanu kule ndawo, kwadilika nebhuloho.
Imenenja kaMasipala waseMlalazi, uMnuz Thembinkosi Mashabane uthe bathuke kakhulu ngalesi sigameko ngoba ayikaze yenzeke lento enje kule ndawo.
“Kushe imizi ku-ward 1, 9 no-25 kodwa kwangalimala muntu,” kusho uMashabane.
UNgqongqoshe wezokuBusa ngokuBambisana uNksz Nomusa Dube ozifikele mathupha kule ndawo unxuse abantu ukuthi baqaphele, bangavali amawindi uma kuduma izulu futhi bangasebenzisi namaselula.
Uthe kumele bangakhohlwa okwakushiwo kudala ukuthi izulu liyahlonishwa.
UNksz Dube uthe badlulisa umyalezo wenduduzo emndenini wabalinyazwe yizulu nalaba abalahlekelwe yimpahla.
“Senza konke okusemandleni ukufundisa abantu ngobungozi bezulu kodwa angeke sikunqande okusuke kudaliwe. Nakule ndawo sizofaka uthi oluvikela umbani njengezinye esizihlonze njengalezo ezizidingayo ngokushesha,” kusho uNksz Dube.
Unxuse abantu ukuthi bazithengele ezabo noma bangahlanganisa imali endaweni bathenge le evikela indawo enkulu.
Uthembisile ukuthi iminyango kahulumeni eyehlukene abehambisana nayo izolekelela abomndeni wakwaGumede nabanye abakhahlamezekile.


text:
Ubumnandi buzobuzwa eTshwane
2012-11-29 12:01
Tshwane - Kusukela mhla lulunye kuDisemba kuya kumhlaka-15, ubumnandi buzobe bubuzwa eTshwane njengoba kuzobe kuqhubeka iMzansi Fela Festival, la kuzobe kusina kudedelana khona amaciko amaningi, eState Theatre, ePitoli.
Imicimbi ihlelelwe ukubungaza ubuciko baseNingizimu Afrika, iMzansi Fela Festival
(MFF), izobanjwa okwesikhombisa kulo nyaka.
Abadidyeli bathi lo nyaka uzoba ngohluke kakhuklu njengoba ubumnandi buzobe budlulele kunangaphambilini, kuhlanganiswe abaculi, abahayi bezinkondlo kanjalo nemidlalo yasesiteji.
Kubaculi abazobe bekhona kubawa uZahara wodumo lukaLoliwe, amaParlotones, uS'bongile Khumalo, umzwilili uLira nabanye abaningi.
Njengoba umhlaka-1 Disemba kuwusuku iWorld AIDS Day, i-MFF izoqala usuku ngokuba nemashi ezoqala ngo-10:00 isuka e-Union Buildings iye iyophelela eState Theatre.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Kuyisibusiso ukubusa – Mugabe
2013-02-22 07:40
Harare - URobert Mugabe uveze ukuthi unomsebenzi ovela koPhezulu ukuba ahole iZimbabwe, wachiliza imibiko ngesimo sakhe sezempilo, ukusho lokhu egubha usuku lwakhe lokuzalwa.
UMugabe uzilungiselela ukhetho olungase luze noshintsho olungakaze lwabonakala kusukela athatha amatomu ngo-1980.
Idlanzana labantu baseZimbabwe basenethemba lokuthi uMugabe angase adle umhlanganiso kulolu khetho.
Kusukela uMugabe avuma ukubusa ngokubambisana nembangi yakhe enkulu uNdunankulu uMorgan Tsvangirai, umnotho wezwe utshengisa ukusimama kancane.
UMugabe, nokunguyena mholi omdala e-Afrika, usamile kwelokuthi izinkinga zeZimbabwe zingenxa yamazwe aseNtshonalanga afuna ukuyibusa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
BAWINILE NGCOBO
I-NFP ithi iphoxekile ngokwenzeke ehostela KwaMashu izolo njengoba bephume sekunzima beshaywa ngamatshe kwalimala izimoto zamalungu ayo nabantu baze baphuthunyiswa esibhedlela.
UNkk Zanele kaMagwaza-Msibi obekhona bezokhankasela ukhetho lokuchibiyela, uthe ibuhlungu into eyenzekile kubo kuleli hostela ngoba kuyaziwa futhi umthetho uyasho ukuthi amaqembu ezepolitiki anelungelo lokukhankasa noma kuyiphi indawo ngokukhululeka.
Uthe le nto eyenzeke izolo kuyabonakala ukuthi beyihleliwe.
“Yile nto engangiyisho ngithi abaholi abakhulume nabantu emazingeni aphansi. Amaphoyisa abekhona kodwa ngendlela isimo ebesiyiyona bekubonakala ukuthi abesaba futhi nawo abemancane, azamile ukukhuluma nabantu,” kusho uKaMagwaza-Msibi.
Uthe ayikho into eyedlula ukuthi kukhulunywe.
“Into yakuleya ndawo ibuhlungu kakhulu ngoba akekho umuntu we-NFP okwazi ukuphuma egqoke isikibha sakhe, kwambala o-orange abasafuni ukuthi ugqokwe. Ngesonto eledlule kushaywe amawindi ezindlu zabantu ngoba kuthiwa bayi-NFP,” kusho uKaMagwaza Msibi.
Uthe zingaphezulu kuka-10 izimoto zabo ezilinyaziwe, kwalimala abantu kodwa wazi ukuthi babili abaphuthunyiswe esibhedlela.
Uthe ikomiti lamaqembu ehlukene elabunjwa ayikho into ebambekayo elisayenzile ngoba bakhona abahlala kuwo lawa makomiti abebekhona.
UKaMagwaza-Msibi uthe uyagcizelela ukuthi akukho okudlula ukuthi kuyiwe kubantu emazingeni aphansi.
UMnuz Blessed Gwala we-IFP uthe into eyenzeke KwaMashu iyadabukisa kufana nokusetshenziswa komthetho othi iso ngeso, izinyo ngezinyo.
Ugxeke kakhulu ukuvalwa kwemigwaqo nokushiswa kwemoto yentatheli.
Okhulumela amaphoyisa esifundazweni uColonel Vincent Mdunge uthe kuvulwe icala lokuphehla udlame emphakathini nokucekela phansi impahla.
Uthe amaphoyisa azoqhubeka nokugada leya ndawo.


text:
MDU NCALANE
Ebika eKwaNongoma
INGONYAMA yesizwe samaZulu iNkosi Goodwill Zwelithini KaBhekuzulu isinqume ukuzibambela mathupha izinhlelo zayo yonke imikhosi yaseNdlunkulu esikhundleni sikahulumeni wesifundazwe.
INgonyama imemezele ukuthi yonke imikhosi yayo isizohlelwa yiKing Zwelithini Foundation kusukela ngonyaka ozayo njengoba sekuzobe kulungiselelwa ukuhlanganisa iminyaka engu-30 yavuselela lo mkhosi ngo-1984.
ISilo sithe ngoNovemba nonyaka sizoba nomhlangano lapho sizobumba khona ikomiti okuyilona elizodidiyela yonke imikhosi yasebukhosini bukaZulu.
UBayede uthe uhulumeni wesifundazwe uzoba yingxenye naye njengabanye abazoba sekomitini kodwa konke sekuzokwenganyelwa yithimba lakhe. Umemezele lezi zinguquko esigodlweni sakhe eNyokeni, KwaNongoma uBayede ngesikhathi ephakela izintombi zomhlanga nezethameli umyalezo wakhe wanonyaka kulo mkhosi obuhanjelwe yizintombi ezihambise umhlanga kuye kusukela ngo-9 ekuseni kwaze kwashaya ihora lesibili emini. Imikhosi emikhulu yaseNdlunkulu ebididiyelwa wuhulumeni yiwona owoMhlanga osewasatshalaliselwa naseNgwavuma, owoSelwa oba sekuqaleni kukaDisemba osanda kwethiwa kabusha usuka ekubeni owoKweshwama, oweLembe oba KwaDukuza ngoSepthemba, neminye.
Bese kunesikhathi nohulumeni uhlongoza izinguquko odabeni lokusingathwa kwezindaba zeNdlunkulu kusukela ekuqedweni koMnyango iRoyal Household kusungulwe iRoyal Household Trust eseyakhiwe vele ukuze ikwazi ukusingatha ezaseNdlunkulu ngokuzimela. UBayede uphinde wamemezela ukuthi kusukela ngonyaka ozayo uMkhosi woMhlanga usuzogujwa isonto lonke nokuzokwaziwa ngoMhlanga Week.
“Ngizophinde ngethule i-website esemthethweni yobukhosi iNgonyama.org okuyiyona ezoba nolwazi olusemthethweni lwezindaba zaseNdlunkulu ukuze ningahambi nisebenzisa noma yiluphi ulwazi eniluthola emithonjeni ewumbhedo,” kusho uBayede. Uphinde wathi lezi zinguquko uzenzela ukunqanda ubungozi bokushabalala kwalo mkhosi ngenxa yokuchuma kwawo.
“Njengoba lo mkhosi ususezingeni lomhlaba kunabantu abasixhaphazayo abawusebenzisa ukuze kunothe bona. Laba bantu bazenza abantu abasithandayo nabathanda isiko lethu kanti benza imali ngathi. Basithwebula izithombe kube sengathi bayasithanda kanti bayasixhaphaza ngoba uma sebefika emakubo benza imali ngento yethu bangasiniki ngisho nesenti lodwa leli,” kusho Isilo. Sithe iningi labo lingena ngawo amaZulu, lingene ngohulumeni elinye lingene njengezivakashi kuleli.
“Iningi labo licashe khona la embonini yezokuvakasha ngoba bangena ngaleyo ntuba. Abanye basebenzisa isiqubulo esithi siyanemukela embusweni wakwaZulu,” kusho iNgonyama.
Ubekusho lokhu uBayede kukhona eceleni kwakhe uNgqongqoshe wesifundazwe wezokuThuthukiswa koMnotho nezokuVakasha uMnuz Mike Mabuyakhulu, nowezobuCiko namaSiko uNkk Ntombikayise Sibhidla-Saphetha, obephethe uhlelo.


text:
SIMPHIWE NGUBANE noMLUNGISI GUMEDE
UMNDENI wephoyisa eliqome ukuzibulala emuva kokuba lisolwe ngokudubula kwafa umfana (14) ngesikhathi kunombhikisho ngemali yamatekisi eFolweni uthi bese linengcindezi enkulu emuva kwalesi sigameko esiholele ekutheni liyiqede impilo yalo.
UMncedisi Chiliza ongumfowabo omncane kaConstable Msizi Chiliza (28) uthe umfowabo uzibulale ehlela ukuyovela emndenini womfana uMxolisi Buthelezi ngoba efuna ukufaka isandla ezinhlelweni zokumngcwaba.
“Umfowethu ungitshele ukuthi ufuna ukuya ebhange ayokhipha imali ngoLwesibili ukuze akhalise umndeni womfana,” usho kanje.
UMncedisi uthe uyabona ukuthi yingcindezi eyenze ukuthi umfowabo ayiqede impilo yakhe.
“Umphakathi ubusabisa ngokuthi uzosingqongqisa nendlu ngoba umfowethu udubule umfana embhikishweni,” usho kanje.
“Kusukela kwenzeka isigameko uMsizi ubengasalubhadi emsebenzini ngoba ethi uzama ukuxazulula inkinga yakhe nomndeni womfana oshonile.”
I-South African Policing Union (Sapu) ikhalise umndeni wephoyisa nomfana.
“Kodwa sithanda ukukuveza ukuthi kade sasikhala ezikhululwini ze-SAPS ngokuyisa amaphoyisa la ezofunda khona kabanzi ngokubhekana nezimo ezinodweshu,” kubeka iSapu esitatimendeni.
UChiliza obesesebenze iminyaka emibili eyiphoyisa eMlazi ngaphansi koPhiko oluphenya ngamacala abucayi i-Tactical Response Team (TRT) uzidubule ekhanda washona ekamelweni lakhe ngesibhamu somsebenzi i-9mm ngoLwesithathu.
Umndeni awuzwanga lutho kodwa uMsizi uze wabonwa ngudadewabo omncane obezombuza ukuthi angamlethela yini ukudla, wamfica elele phansi kugcwele igazi eseshonile. “Umama nosisi wami kade sebehlale bethukile, bebelokhu bembuza uMsizi ukuthi uyalubona utaku abakulo,” kusho Mncedisi.
Isolezwe izolo lihambele lo mndeni lafica amalungu omndeni nomakhelwane bezobhonga emswaneni.
UMncedisi uphinde waveza ukuthi umfowabo uke wafikelwa ngabaseshi ngaphambi kokuthi azibulale.
Isolezwe lihabule ukuthi bese kunabantu emphakathini akade bethi bangafakaza ukuthi nguyena uMsizi obulale uMxolisi.
UMnyango wezokuThutha, ukuPhepha nokuXhumana koMphakathi KwaZulu-Natal ubusuqale uphenyo olunzulu ngokuthi ngubani odubule kwashona uMxolisi.
Okhulumela lo Mnyango , uMnuz Kwanele Ncalane, uthe bakhathazekile ngalezi zigameko zombili esokuzibulala kwephoyisa nokushona kukaMxolisi.


text:
UChavez ubeke uMaduro
2012-12-27 10:08
Caracas - UHugo Chavez usenikeze iphini likamengameli waseVenezuela eminye imisebenzi yokuphatha, uvumela ukuba enze izinqumo mayelana nesabelomali, izikweletu zikahulumeni kanye nezokuphathwa kombuso.
UChavez wadlulisa izintambo zokuphatha kuNicolas Maduro ngomhlaka 8 kuDisemba, ngaphambi kwezinsuku ezintathu lo mholi aya kohlizwa eCuba kulandela ukuphathwa yisifo somdlavuza.
UChavez ulibhekise eCuba kulandela imiphumela yokuhlolwa kwakhe ekhombise ukubuya kwesifo somdlavuza endaweni lapho wasuswa khona ngaphambilini.
Kusukela ahlinzwa ngoDisemba 11, namanje usaseCuba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Udilikajele kowadlwengula ongaphilile ekhanda
2013-01-24 16:37
Durban - Indoda yaKwaZulu-Natal izohlala impilo yayo yonke ejele kulandela ukuthi iNkantolo yesiFunda eSikhawini, iyilahle ngecala lokudlwengula, kusho amaphoyisa ngoLwesine.
Indoda eneminyaka engu-47 ubudala, yadlwengula owesifazane ophazamisekile ekhanda, lokhu kwenzeka endaweni yaseMpembeni ngasePort St Johns.
Okhulumela amaphoyisa uCaptain Thulani Zwane, uthi isehlakalo senzeka ngo-Agasti 2010.
"Owesifazane wayesekhaya ngesikhathi kutheleka le ndoda imdonsela esikhotheni sikamoba esiseduzane, ifika imhlukumeza, kusho uZwane.
Isisulu satholwa ngudadewano owayekhathazekile, ngesikhathi ehamba ethungatha, wafica indoda izitika ngaye.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
LUNGI LANGA
UKHALA ngokulindiswa umnyama ongenafu umfana (21) okhubazeke emuva kokujova esokwa emtholampilo waseHammarsdale.
USiphesihle Mthembu waseHammarsdale ongasakwazi ukuhamba emuva kokujova ngoMeyi emtholampilo iPeaceville uthe namanje usalinde ukuzwa ngophenyo loMnyango wezeMpilo ngodaba lokulimala kwakhe emuva kokuthi uMnyango uthembise ukuthumela iziphathimandla ezizombheka emuva kokuthintwa kwawo yiSolezwe ngodaba lwakhe.
“Bagcine ukufika ngesonto eledlule ngesikhathi besanda kuthintwa yiphephandaba. Ngesikhathi befika bangitshela ukuthi bazothumela onompilo abazofika bezongifunza iphalishi kepha akuzange kufike muntu,” kusho uMthembu.
Uthe okumxakayo ngalolu phenyo olwenziwayo wukuthi akekho udokotela oseke wathunyelwa ukuzomxilonga.
Useze wangena esibhedlela eMariannhill ngenxa yokugula kanti namanje akekho oseke wafika evela emahhovisi oMnyango ukuzobheka ukuthi akuhambelani yini nesigameko sokujova kwakhe belungisela ukumsoka. UMthembu uthe waphelelwa amandla waquleka ngoLwesihlanu kanti lokhu sekuholele ekutheni asebenzise isihlalo esinamasondo ngoba akasakwazi ukusebenzisa izinduku.
Umhlengikazi osebenza komunye umtholampilo owenza izinhlelo zokusoka ongafunanga ukudalula igama lakhe watshela Isolezwe ukuthi kungenzeka ukuthi uMthembu wajovwa ngomjovo omningi kunalowo owawudingeka noma akajovwanga ngendlela noma waliwa wumjovo.
Izolo, uNkk Penny Dladla woMnyango wezeMpilo KwaZulu-Natal uthe seluphothuliwe uphenyo ngesimo sikaMthembu. Uthe basathumele imininingwane yalo ehhovisi lenhloko yoMnyango wezeMpilo.


text:
Sinikeza kuwe entsha bese ngcono Project Reality Key Generator Tool.The Key Generator kusemqoka, 100 % ahlanzekile futhi aphephile, virus ngokuphelele free, isebenza kahle ngaphandle nezindaba ngaso sonke, masonto onke olusha, zonke izimfihlo ume futhi ekhethekile … Generate 100 % ukusebenza kanye esizwakalayo cd-okhiye sisebenzisa yakamuva ukhiye Project Sinjalo generator futhi ufake umdlalo isiqophi ngaphandle imali yimuphi cent ngoba. Bheka everybody, the generator key nonke iye abalindele kulungile lapha! I am uqobo ukuphuza umdlalo ividiyo efana premium gamers lokususa i izindleko. Idivayisi ingalandwa ku isixhumanisi ezibalwe ngezansi. However, ngaphambi kwakho thwebula ngomusa hlola imihlahlandlela bese ulandela it ukuvimbela noma yimuphi udaba.
Project Reality Thwebula Khulula + Serial
Yini eyenza kube ngcono kakhulu wukuthi omunye secret zingenziwa ukusetshenziswa kanye walabo kokuba eseveza. The best kakhulu Ngithanda leli thuluzi, however, wukuthi njalo ilungisa uhlu lwayo olude kakade okhiye Legit nokhiye brand-new okuningi nsuku zonke. The more keys means the more people can enjoy the game for free.
Uma empeleni wenze eyimfihlo akekho yakho siqu ngokuqinisekile babe nekhono athole ukuthi ikhodi kusebenze once more– it sifana okuthenga the game-software, onayo Project Reality cd key, Nokho akudingeki akhokhe eziningi cash ngoba. Secret bese yakopishwa noma imali ibe ifayela umbhalo ukuze zisetshenziswe kamuva.
Project Reality Keygen Isihenqo
We hlola lokhu cd generator key ngaphambi ukwenza kube umphakathi, futhi konke singase is 'Grab manje'. It sebenzisa Proxy yethu futhi Anti-Ban Systems, Ngakho wena akudingeki ukhathazeke Origin noma Steam account.Key yakho Generator uphakathi amathuluzi ambalwa yokusebenza laphaya futhi kungani ukuthenga uma ungathola kuzo mahhala kanye 100 % working. Imisebenzi wonke amapulatifomu. The Generator is a succes.
Lenkinobho generator elula enza ezisemthethweni Project Reality CD Keys. Uma kwabangela ungalanda umdlalo bese ukudlala it on the official Steam / Origin amaseva noma ezitolo PlayStation / Xbox. Isiqophi yakho game uzobe wayelokhu olusha nezimagqabhagqabha samanje nge Steam-Origin. Amakhodi olutholwe ngokuqinisekile ukusebenza emhlabeni wonke, akanawo yimuphi umkhawulo isifunda.
Hack ithimba lethu zokwazi aqhephukile wathola indlela yokuwuthola Project Reality– amaseva and sinezinto cishe 800.000 Umkhiqizo cd okhiye ezisekelweni ezahlukene. Okwamanje sisekela nje PC Windows, PlayStation 3/4 and Xbox 360/ONE. Le amakhodi nto zimba eqolo ngempela lapho kungani thina ngibanike nhlobo khulula kakhulu everyones. Siyajabula kakhulu ngokuthi singakwazi ukuxoxa nawe.
Video isifundo
Okuthile engingakutholi isiqiniseko, nevertheless, is that I, kanye nabangani nanye ukuthi empeleni okwamanje bahlolwe leli fayela ke le thina ngeke baye bathola ngempela bakungabaze noma ezinonya software futhi amagciwane. Okhiye Wadala ngokuqinisekile ukusebenza emhlabeni wonke, it doesn’t have any region restriction. Yeah wonke amakhodi olutholwe nge okukodwa nje. Niyaziswa qiniseka ukuthi have.net Framework 4.5 wamisa. Ikhodi yethu generator incumbi yokulandwayo.
Download Imiyalelo:
We layisha "Project Reality Key Generator"Ukuze (mediafire v2) to be long as possible online and available for download.
Mayelana Keygen
A generator key, ngokuvamile ngu- Keygen, wuhlelo kuveza unique, ukusebenza nto okhiye izinhlelo isicelo software, imidlalo kanye egijima systems.Most izinhlelo software kudingeka imfihlo nto noma ezinye uhlobo ikhodi replacement ngaphambi ungasebenzisa uhlelo kangaka kokuba ithuluzi olukhiqiza sona sasingeke umbuzo ukonga amadili olukhulu imali ngempela, ikakhulukazi uma uke njengamanje echithwa uhlelo noma umdlalo kodwa walahlekelwa ukushintshwa code.So ngiyothatha it futhi sithole injabulo! Sikholelwa ngempela ukuthi amadili olukhulu uzothola ziwusizo, ake siqonde lokho okukholelwayo.


text:
I-ANC izohlangana ne-FNB ngezikhangisi
2013-01-25 07:53
Johannesburg - Iqembu elibusayo i-ANC lizohlangana neFirst National Bank ukudingida mayelana nezikhangisi zebhange ezivuse umsindo ngaphansi kwe“You Can Help Campaign”.
“Lo mhlangano umayelana nezikhangisi ezivezwe ku-internet, nokuholele ekutheni i-ANC izwakalise ukungahambisani nazo," kusho okhulumela i-African National Congress uJackson Mthembu esitatimendeni ngoLwesine.
“Ithimba le-ANC lizoholwa nguNobhala Jikelele uGwede Mantashe kuthi ele-FNB liholwe nguSizwe Nxasana, noyi-Chief Executive Officer yeFirst Rand, nokuyinkampani i-FNB engaphansi kwayo."
Lo mhlangano uzoba seLuthuli House ngo-11:00.
Lo mkhankaso ubandakanya izikhangisi lapho abantwana besikole befunda izinto abangafisa ukuzibona ezweni.
“Leli lizwe libuswa wububha kodwa uMengameli Jacob Zuma ulungisa umuzi wakhe,” kusho umfundi waKwaZulu-Natal kuzona lezi zikhangisi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
IMalawi iyilungele imibhikisho
2013-01-17 14:06
Blantyre - Amaphoyisa aqapha udweshu emphakathini ahlome ayizingovolo emigwaqeni esemadolobheni amakhulu eMalawi njengoba kulindeleke kube nombhikisho omelene noshintsho olunqala lokuzama ukwenza ngcono umnotho wezwe ukuze baphinde bakwazi ukuheha abatshalizimali.
EBlantyre naseMzuzu abazibonele bathi amaphoyisa atshalwe kuyona yonke imigudu okulindeleke ukuthi ababhikishi bayisebenzise.
ELilongwe nakhona kulindeleke ukuthi ababhikishi baphume ngobuningi babo.
Iningi labantu baseMalawi lithi kuzwela kakhulu kubona mayelana noshintsho kwezomnotho, noluhlongozwe nguMengameli Joyce Banda.
Lolu shintsho kuthiwa lwesekwa yi-International Monetary Fund.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
Ubulewe ogxobe isikhothane
2012-11-29 14:05
Gladys Machakela noYanga Soji, Daily Sun
Bloemfontein - Kuthe uma kungena ingoma emshaya ngaphakathi, uTshepo Ntahane, 23 wenza into yamehlo eshibhini edansa ezephula kanti kuzokwenzeka iphutha kunyatheleke isikhothane ebesigqoke i-carvela ka-R1 200.
UNtahane uxolisile wacabanga ukuthi isidlulile kanti cha isikhothane simlinde ngaphandle, wathi uma ephuma samdubula ekhanda.
Iphephandaba iDaily Sun lithe uNtahane ushonele esibhedlela iPelonomi, eBloemfontein.
Umngani kaTshepo uNkosinamandla Mokoena, uthi bebezijabulisa eshibhini ngesikhathi kungena ingoma ethandwa nguTshepo, iStokvel, eculwa nguMahoota.
“UTshepo ube esesukuma edansa, ngebhadi wanyathela isikhothane ngamateki akhe eSoviet. Uxolisile kodwa kwacaca ukuthi lona akanalo uxolo ngoba ube esemdubula ngesikhathi siphumela ngaphandle."
Umama kamufi uMpho Kgiba, uthe ufike eshibhini selidume ledlula.
Okhulumela amaphoyisa uConstable Masilela Langa uthe sekuvulwe idokodo lokubulala, akukaboshwa muntu.
- Thola ezinye
izindaba zeDaily Sun kumakhalekhukhwini wakho
- Thola izindaba zeDaily Sun
kuFacebook
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- Daily Sun